
ABC vs Minister di Desaroyo Teritorial y Natura: 
Prome tratamento oral a tuma luga den Corte di Prome Instancia 


Ayera tardi a tuma luga 
den Corte di Prome In- 
stancia di Aruba e trata- 
mento oral pa loke trata e 
caso Aruba Birdlife Con- 
servation (ABC) contra 
Minister 
di 
Asuntonan 
General, Innovacion, Or- 
ganisacion Gubernamen- 
tal, Infrastructura y Pl- 
anificacion Teritorial, y 
Development NV. Duran- 
te audiencia aki abogado 
representando ABC, G.W. 
Rep, a presenta e deman- 
da pa medidanan provi- 
sional y defensa. 


Den documentonan oficial 
di corte, abogado Rep a re- 
marca, den nomber di ABC 
cu Hues a pidi pa entrega e 
peticion pa e permiso di con- 
struccion. E permiso cu a ser 
entrega ta fecha 18 di januari 
2023. Sinembargo, a pesar cu 
ABC a laga sa cu e no tabata 
den e documentonan, Min- 
ister a lubida di entrega esaki 
den e caso. Di e manera aki, 
Rep ta indica, no ta posibel pa 
determina kico Natura taba- 
tin na mente na e momento 
ey y un referencia na un doc- 
umento di october 2022 no ta 
suficiente. 


Rep a subraya tambe den 
nomber ABC cu e retraso di 
e tratamento oral no ta re- 
sponsabilidad di nan. Prome 
nan a tuma 30 di augustus 
2023 como fecha, cual hues 
a cambia pa motibo di prob- 
lema di convocacion cu Na- 
tura. Despues a determina 6 
di september 2023 como fe- 
cha y segun loke ABC a com- 
pronde, Natura a entrega un 
peticion pa descualificacion, 
cual a resulta den un otro 
fecha cu tabata 4 di october 
2023. E dia ey tambe aboga- 
donan di Natura no tabata 
disponible y nan a pidi cam- 
bio di fecha atrobe, debi na 
malesa y ausencia. Ta asina 
cu 18 di october 2023 e trata- 
mento oral a tuma lugar pa 


prome biaha. 


Mientras 
tanto, 
Minister 
di Planificacion Teritorial a 
dispone di amplio tempo pa 
tuma un decision riba e bez- 
waar, cual nan no a haci. For 
di e splicacion di e pregun- 
tanan poni pa Hues, ta resulta 
cu dia 11 di october 2023 
ABC a entrega un apelacion. 
Rep ta señala cu loke tabata 
hopi straño ta cu un notifi- 
cacion cu a tuma luga ayera, 
17 di october, cu Minister di 
Desaroyo Teritorial diripien- 
te ta activo pa tuma un deci- 
sion riba e bezwaar di ABC. 


Rep ta indica cu den un e- 
mail di 9 di october 2023, riba 
peticion di Hues, ABC a re- 
afirma e caracter di urgencia 
di VoVo 4. El a enfatisa cu e ta 
trece e parti aki pa dilanti cu e 
speransa cu esaki por wordo 
tuma na cuenta. 


DWJZ, na nomber di Min- 
ister di Desaroyo Teritorial, 
a contesta cu nan ta warda 


un sesion di consulta di e 
Comision di Asesoramento 
di Opinion pa e casonan di 
bezwaar di LAR. Ni ABC 
ni DIP a tende nada for di 
e comision di LAR tocante 
ricibimento, prolongacion di 
un termino of un conseho, y 
mientras tanto e tempo pa e 
minister tuma un decision a 
termina 10 di october 2023. 


For di e contenido di e carta 
di Minister di Desaroyo Teri- 
torial di 18 di juli 2023 (pro- 
duccion 7 VoVo), Rep ta se- 
ñala, ta posibel pa deduci cu 
nan no tin intencion pa trek 
in e permiso di construccion, 
debi cu Natura a cumpli cu 
e condicionnan, cu ta algo 
diferente cu destrui e per- 
miso di construccion debi cu 
a viola e ley (LRO, ROPV). 
Mientras e minister no dicidi 
pa destrui e permiso, por lo 
menos revoca y ainda recha- 
sa debi na violacion di e ley 
(LRO, ROPV), (produccion 
7 VoVo), e permiso di con- 
struccion ta keda valido. 


E posicion principal di ABC 
den e procedura di bezwaar ta 
cu e permiso di construccion 
nunca mester a wordo en- 
trega y mester wordo destrui, 
of revoca y rechasa debi na 
e violacion di e ley (LRO, 
ROPV), cual decision ta di 
un otro orden mas halto cu 
un eventual decision di Min- 
ister di Desaroyo Teritorial pa 
trek in e permiso debi cu a vi- 
ola e condicionnan, entre nan 
cu actua sin un ontheffing di 
Minister TINO (un condi- 
cion stipula den e permiso di 
construccion impugna). 


Rep ta remarca cu ABC tin 
interes pa tin un sentencia 
independiente tocante e per- 
miso di construccion im- 
pugna y pa tin te esaki no tin 
posibilidad cu Natura a causa 
daño ireversible na e area en 
cuestion. 


E ta resalta cu si na momen- 
to cu, uno, Minister TINO 
duna un ontheffing, si nan 
kier, bao termino- y obliga- 
cionnan of no, y dos e per- 
miso di construccion mes 
no ta keda suspendi, Natura 
lo bay directamente pa ehe- 
cucion y tuma cuentanan cu 
eventualmente mester paga 
un compensacion di daño. 


E sentencia di Hues riba 
tereno di bezwaar/apelacion 
tocante e pregunta si mester 
a entrega e permiso di con- 
struccion na prome luga lo 
ta un "fachad" si no tin un 
disposicion temporal cu ta 
determina cu mester warda e 


sentencia aki. 
“Daño na naturalesa lo ta ire- 
versible si e permiso di con- 
struccion no wordo suspendi 
segun derecho administra- 
tivo. ABC por lo tanto tin 
un interes urgente den sus- 
pension di e permiso di con- 
struccion.” 


For di e documentonan di 
proceso entrega, ta menciona 
cu ABC tin interes y esaki 
no a wordo discuti (motiva). 
Tambe, Hues den hopi caso 
ta wak ABC como interesado 
pa naturalesa. 
ABC a entrega apelacion riba 
18 di juli 2023 y riba 19 di juli 
2023 a haci un peticion VoVo. 
Cu esaki ABC ta admisible 
den su peticion y ta pone 
enfasis riba e punto cu nan a 
pidi pa esaki keda valido te cu 
un decision den un proceso 
di apelacion. 


Rep ta subraya cu coinci- 
dentemente, 
Minister 
di 
Desaroyo Teritorial posible- 
mente a hiba un BOB prome 
pa e tratamento, caminda po- 
siblemente nan lo kier logra 
cu Corte den Prome Instan- 
cia no ta controla su decision 
riba contenido. Sinembargo, 
esey no ta e caso, manera ta 
wordo demostra den Texto & 
Comentario di articulo 81 di 
Ley di Derecho Administra- 
tivo (NL). 


E decision di Minister di De- 
saroyo Teritorial ta sigui ta un 
decision di Hues di decision 
importante, sigur pasobra 
Minister di Desaroyo Terito- 
rial te awe no a duna motibo 
y delanta a laga sa cu nan lo 
nenga e bezwaar di ABC. El 
a agrega cu ta bay yega un 
momento tambe cu si Natura 
haya luz berde, nan lo haci tur 
esfuerso pa realisa nan plan. 
Natura ya a demostra cu nan 
ta dispuesto pa bay duro y cu 
cualkier prijs pa realisa nan 
proyecto di lama. 


Tabata na juli ultimo cu hues 
a duna su veredicto den e caso 
di Aruba Birdlife Conserva- 
tion (ABC) contra Natura 
NV, desaroyador di Embassy 
Suites, pa stop construccion 
di un beach ya cu tabata con- 
tra leynan di proteccion di es- 
pecienan nativo di Aruba. 
Por lesa mas informacion 
di esaki bishitando nos link 
https://www.bondia.com/ 
hues-ta-prohibi-natura-nv- 
di-construi-beach-te-ora-cu- 
obtene-un-ontheffing-di- 
ministerio-di-naturalesa/ 

Acusacion di Patrick Paskel y ‘Speed’ Andrade 
contra minister Tjon ta sin base y infunda 


Ayera den oranan di atar- 
di, Corte di Prome Instan- 
cia a duna sentencia pa e 
caso den cual minister di 
Husticia y Asunto Social, 
Rocco Tjon a tuma paso- 
nan legal contra dos peri- 
odista di e programa ra- 
dial “Enfoke,” cu ta wordo 
considera satira y “sen- 
satielust” segun propio 
Corte di Prome Instancia 
a yega di sigura. 


Rocco Tjon a pidi Patrick 
Paskel y ‘Speed’ Andrade pa 
rectifica e ponencianan cu 
nan a haci contra su persona, 
bisando den nan programa di 
radio ‘Endoke’ cu Tjon, den 
calidad di inspector di polis 
den pasado, lo tabata envolvi 
den un caso interno di Cuer- 
po Policial di Aruba unda cu 
e lo a tuma placa pa informa- 
cion of pa cambia processen- 
verbal of rapport di polis, pa 
cual motibo Rocco Tjon lo 
tabata aresta y a ser scucha 
como sospechoso na Land- 
srecherche y e orden pa su 
detencion 
(‘inverzekering- 
stelling’) lo tabata cla. 


Patrick Paskel su 
acusacion contra Tjon 
“Den e edicionnan di En- 
foke di 1, 2, 3 y 7 di augustus 
2023, transmiti riba via canal 
di radio ‘Bo Guia 88.9 FM’ y 
comparti live ariba e pagina di 
Facebook y canal di Youtube 
di 24Ora.com, Patrick Paskel 
publicamente a haci algun 
declaracionnan c.q. acusa- 
cionnan serio den direccion 
di señor Rocco Tjon como 
persona y como minister di 
Husticia y Asuntonan Social 
di Aruba. Entre nan, cu señor 
Rocco Tjon como (inspector 
di) polis lo tabata envolvi den 
un caso interno di Cuerpo 
Policial di Aruba unda cu e lo 
a tuma placa pa informacion 
of pa cambia processen-ver- 


bal of rapport di polis, pa cual 
motibo señor Rocco Tjon 
lo tabata aresta y a wordo 
scucha como sospechoso na 
Landsrecherche y e orden pa 
su detencion (‘inverzekering- 
stelling’) lo tabata cla. 


Speed Andrade su 
acusacion contra Tjon 
“Den e edicionnan di Enfoke 
di 2 y 3 di augustus 2023, 
transmiti riba via canal di 
radio ‘Bo Guia 88.9 FM’ y 
comparti live ariba e pagina 
di Facebook y canal di You- 
tube di 24Ora.com, Nelson 
(‘Speed’) Andrade publica- 
mente haci algun declara- 
cionnan c.q. acusacionnan 
serio den direccion di señor 
Rocco Tjon como persona y 
como minister di Husticia y 
Asuntonan Social di Aruba, 
como señor Rocco Tjon taba- 
ta un sospechoso den mas cu 
un caso y cu como (inspector 
di) polis lo tabata envolvi den 
un caso unda cu e lo a tuma 


placa pa cambia processen- 
verbal of rapport di polis. 
Hues su evaluacion 
contra Patrick Paskel 
Den e situacion skirbi aki, 
den un procedura basico e 
huicio ta spera cu e declara- 
cionnan di Paskel no tin su- 
ficiente fundeshi y no a pre- 
senta ningun prueba. Paskel 
asina ta bira culpabel di vio- 
lacion di Tjon su honor, su 
bon nomber y su integridad 
(tanto personal como di min- 
ister), loke ta nifica cu Paskel 
ta obliga pa paga daño na 
Tjon. 


Hues su evaluacion con- 
tra Nelson Andrade 
E acusacion publicamente 
y infunda y sin hecho dirigi 
riba Tjon di e manera aki 
describi, pa corte, ta expresi- 
onnan cu ta afecta esfera per- 
sonal di Tjon y tambe Tjon 
den su calidad di minister y 
persona na un manera serio 
y negativo. Ta considera nan 


como ilegal. Andrade mester 
sostene esaki cu suficiente 
hechonan, cos cu Andrade a 
neglisha. E acusacion di An- 
drade contra Tjon ta infunda 
y sin ningun base, loke ta 
haci cu Andrade asina ta bira 
culpabel di violacion di Tjon 
su honor, su bon nomber y 
su integridad (tanto personal 
como di minister) 


Corte ta Honra e 
peticion di Tjon 
Patrick Paskel y Nelson An- 
drade tin cu rectifica e acusa- 
cion nan falso y infunda unda 
a atacha Tjon su honor, su 
bon nomber y su integri- 
dad (tanto personal como di 
minister). Tambe a pone un 
dwangsom di 5.000 florin pa 
dia te cu maximo di 75.000 
florin si no cumpli cu e sen- 
tencia di Corte di Prome In- 
stancia, y tambe Paskel y An- 
drade tin cu paga 2.461 florin 
na gastonan di corte di Tjon. 
Paskel tin cu paga un extra 
1.250 florin na corte pa “inci- 
dent tot voorlopig getuigen- 
verhoor.” 


Declaracion di Tjon 
despues di e sentencia 
Despues cu e sentencia a bira 
conoci, minister Tjon a pu- 
blica riba su rednan social un 


comunicado cu ta lo siguien- 
te: “Mi a entama e caso aki no 
pa mi mes, pasobra mi mes 
por publica tur cos den pren- 
sa y demostra cu nan a gaña. 
Pero mi ta pensa cu e no ta na 
bienestar di nos comunidad 
pa personanan simplemente 
gaña riba un otro persona, y a 
pesar cu bo ta mustra cu esaki 
no ta berdad, nan ta sigui cu 
esaki. Mi ta kere esaki ta un 
desaroyo preocupante y cu 
ta crea hopi segregacion den 
nos comunidad y pa e motibo 
ey mi a entama e caso”. 


El a continua bisando: “Nos 
a demostra cu e periodistan- 
an a gaña y hues tambe ta di 
opinion cu e periodistanan a 
pasa e limite di locual ta le- 
galmente permisibel y cu nan 
actonan ta causa daño na mi 
honor, bon nomber y integri- 
dad, no solamente den capa- 
cidad priva pero tambe como 
minister.” 


Den un articulo publica riba 
website 24ora cu titulo “Lo 
apela e decision: hues a duna 
minister Tjon rason”, tanto 
Paskell como Andrade a pu- 
blica e rectificacion cu hues a 
duna orden pa nan haci. 

Finalmente e berdad a sali na cla 
Joran van der Sloot a admiti di a asesina Natalee Holloway 


Joran van der Sloot, sospechoso principal den 
e desaparicion di Natalee Holloway na 2005, a 
admiti cu el a bati e hoben di Alabama te na 
su morto na un lama di Aruba despues cu el a 
nenga su avancenan sexual. 


Associated Press (AP) ta reporta e detayenan nobo 
den e asesinato di Natalee Holloway cu a sali na 
cla ayera diaranson ora cu van der Sloot a declara 
su mes culpabel di extorsiona e mama di Holloway, 
resolviendo asina un caso cu a capta e atencion di 
publico y casi mundo henter casi 20 aña pasa. 


Aunke van der Sloot no a wordo acusa pa e ases- 
inato di Natalee Holloway, su intento pa saca un 
cuarta parti di un miyon di dollar for di e mama di e 
hoben cu a wordo asesina na 2005, Beth Holloway, 
a duna e investigadornan un vinculo crucial na su 


asesinato. Finalmente e famia por tin clausura na e 
incertidumbre cu nan a biba cune pa casi 20 aña. 


“Te cu misa, el a caba,” Beth Holloway, mama di 
Natalee a bisa reporteronan pafo di e corte feder- 
al na Alabama. “Joran van der Sloot no ta e sos- 
pechoso mas den e caso di asesinato di mi yiu. E ta 
e asesino.” 


Natalee Holloway a disparce durante un biahe di 
graduacion cu su compañeronan di scol. El a wor- 
do mira ultimo biaha dia 30 di mei 2005, saliendo 
for di un bar cu van der Sloot. El a wordo cuestiona 
ariba su vinculacion cu e desaparicion di Natalee 
pero nunca a wordo sentencia. Despues di algun 
aña un hues a declara Natalee Holloway oficial- 
mente morto, pero su curpa nunca a aparece. 


Aworaki, casi 20 aña despues, el a declara su mes 
culpabel di e cargonan di extorsion y fraude a cam- 
bio di un sentencia di 20 aña di prizon cu e lo sirbi 
na mesun momento cu e sentencia di 28 aña cu e 
ta sirbiendo actualmente na Peru pa e asesinato di 
Stephany Flores na 2010. 


Van der Sloot, cu su man na boei y cu un uniform 
di prizon oranje a bisa e corte cu e ta spera cu su 
confesion por trece clausura. 
“Mi kier tuma e oportunidad pa pidi pordon na e 
famia Holloway, mi mesun famia,” el a bisa. “Mi 
no ta e mesun persona cu mi tabata e tempo ey,” el 
a agrega. 


Den un entrevista conduci pa su abogado, el a bisa 
cu su persona y Holloway tabata na lama ta sunchi. 
Holloway a cuminsa resisti, pero el a sigui mishi 
cun’e y Holloway a scop e memey di su pia. El a 
lanta y a scop Holloway “sumamente duro” den su 
cara mientras Holloway tabata drumi ainda. 


Na e momento ey, el a bisa, Holloway tabata incon- 
sciente, posiblemente hasta morto, pero definitiva- 
mente inconsciente. El a bisa cu el a coy un bloki di 
cement y a dal cun’e na su cara. 


Spanta y insigur ki pa haci, el a bisa el a lastra e 
curpa di Holloway te ora e awa di lama tabata na su 
rudia y el a pusha e curpa den lama. 


Mientras pelicula di traficacion di hende ta estrena na Gloria, un caso 
ta ser procesa den corte 


Ayera mainta den salanan 
di Gloria IMAX a presenta 
e premiere di e pelicula 
“Otro banda di e cam”, e 
cual ta un pelicula pro- 
duci pa e compania lo- 
cal Freeway Agency bou 
encargo di Coordinatie- 
centrum Mensenhandel 
Mensensmokkel 
Aruba 
(CMMA). 


Esaki ta trata di un pelicula 
cortico cu ta enfoca riba e 
fenomeno di traficacion y 
contrabanda di hende, algo 
cu hopi biaha ta pensa cu no 
ta pasa na Aruba, sinembargo 
ta un problema global, y sa 
pasa den e manera mas fini 
cu ta haci haci cu hende no 
ta consciente di dje, y awe 
ta haya su atencion un biaha 
mas. 
Durante e premiere di e 
pelicula aki, prome minister 
Evelyn Wever-Croes con- 
huntamente cu minister di 
Husticia y Asuntonan Social 
Rocco Tjon a dirigi algun 
palabra tocante e fenomeno 
aki, segun minister Tjon, na 
Aruba tambe ta duna na e 
fenomeno aki cada aña mas 
atencion, y asina por a tuma 
nota di e progreso cu a logra 
den e delaster añanan, cual 


a ser constata tambe door di 
entre otro US department of 
State. 
Na 2007 Gobierno di Aruba 
a dicidi cu e problema di 
traficacion y contrabanda di 
hende mester bira un di e 
topiconan pa pone mas aten- 
cion na dje. 
CMMA ta encarga cu tres 
tarea specifico pa loke ta trafi- 
cacion y contrabanda di hen- 
de: Informa, Educa y Asisti. 
Asina, hendenan ta testigo di 
un otro resultado den e tarea 
di Educacion bou e capa di 
e pelicula ‘Otro banda di e 
cam’, cu ta parti di e campaña 
pa concientisa pueblo ‘Habri 
bo wowo’. Den e pelicula aki 
ta pone atencion riba un for- 


ma moderno di explotacion y 
e mundo di sexcams. 
Aunke no tin informacion 
ainda cu e esaki ta tuma luga 
na Aruba, indicacion ta cu 
esey por yega akinan tambe, 
mundo ta cambiando lihe y 
explotacion via plataforman- 
an digital ta aumentando. 
Pa e motibo aki, e campaña 
mas recien di CMMA bou 
e titulo ‘No cay den trampa’ 
ta hopi na su luga, e ta pidi 
atencion di hobennan, may- 
ornan, docentenan y pueblo 
en general pa e riesgo di on- 
line trafficking. 
Banda di e tarea di Educa- 
cion, CMMA tambe a traha 
duro pa realisa e tarea di 
asistencia. Hunto cu Inter- 


national Organization on 
Migration (IOM) un Stan- 
dard Operating Procedure 
(SOP) a wordo scirbi pa 
crea un sistema di asistencia 
profesional y consistente na 
victimanan di traficacion di 
hende. IOM tambe a coopera 
pa financia un consehero pa 
traha un plan di implementa- 
cion di e SOP. 
E calidad di un pais por wor- 
do midi na e nivel di atencion 
cu ta wordo duna na asisten- 
cia pa victimanan di crimen. 
Pa e motibo aki, actividadnan 
den e ramo di asistencia mes- 
ter por wordo guia doir di 
esun cu a experiencia trafica- 
cion di hende. Nan informa- 
cion ta esencial pa determina 
riesgonan, pa identifica y 
proteha victimanan, pa sigura 
acceso na husticia y pa yuda 
nan durante e proceso pa in- 
vestiga, persigui y condena e 
traficadornan. 


Caso di traficacion di 
hende awe den corte 
Awe ta tuma luga caso di e 
dos sospechoso R.Laveist y 
R. Stamper na corte di prome 
instancia na unda nan ta acu- 
sa di trafico di hende. 
Tabata luna di maart ultimo 
ora e persona cu e nomber 


Lady Salazar Moreno a sali cu 
boto for di Puerto Escondido 
estado Falcon na Venezuela 
caminda pa Aruba na unda el 
a disparce. 
Na 
april, 
e 
Arubiano 
R.Laveist a confesa publi- 
camente den diferente me- 
dionan local cu el a haci un 
prome intento di busca Sala- 
zar na januari pero esey a fra- 
casa. Tabatin palabracionnan, 
plannan y transaccion finan- 
ciero pa trece Salazar Aruba. 
Pa loke ta trata R.Stamper 
Bon Dia Aruba a haya un au- 
dio den cual Stamper ta de- 
clara cu su prome contacto cu 
Salazar tabata den awa terito- 
rial di Venezuela na unda pa 
evita cu Kustwacht wak por 
a wak nan cu radar di Aruba 
haci contacto cu otro, nan a 
tira Salazar cu un boei blauw 
na awa pa despues Stamper 
por pasa y pik’e. 
Ora Stamper a pik’e for di 
lama el a wak caba “cu Johana 
no por landa, ora ma carg’e y 
hink’e den mi boto.” 
Despues el a conta cu nan 
a coy direccion pa Aruba 
-Johana cu Stamper so den 
boto- e tabata sa caba cu 
Kustwacht tabata wardando 
riba nan unda su boto semper 
ta para den Colony. 

Casi mes hopi fayecido... 
Cu tin mucha ta nace... 


E fenomeno di un parti grandi di nos poblacion 
yegando na edad avanza, y loke tur esaki ta trece 
cune, e siman aki ta den centro di atencion gu- 
bernamental. Esey ta positivo, pero no ta kita e 
realidad cu e actual atencion lo tabata na su lugar 
diez o mas aña pasa caba. E datonan fundamental 
cu ta describi e desafio cu nos ta enfrenta como 
comunidad ta algo cu a subi mesa varios decada 
pasa caba, pero semper nos gobiernonan tabata 
kere ‘cu tin tempo ainda’. Ta parce nos cu awor 
si tempo a yega y ta importante pa scucha kico 
ta e plan pa e proximo decada(nan). Den esaki 
ta hopi importante pa no keda pega, manera na 
tanto ocasion, den expresa discurso general sin 
profundiza den e materia, y sigur sin duna un 
vista realistico y completo di kico lo mester haci. 


Pa cuminza, e datonan fundamental menciona 
anteriormente. Aña 2022 nos a yega na e pun- 
to cu e parti di poblacion riba 60 aña a yega na 
25,6% di poblacion. Bayendo 2030 esaki lo yega 
na 30%, cu mas di 30.00 persona den e categoria 
aki. Esey no ta tur. Nos tin cada vez menos mu- 
cha ta nace, na 2022 solamente 915, mientras cu 
na 2013 ainda nos tabatin 1.374 nacemento, mas 
di 450 mas cu na 2022. Como consecuencia di 
e tendencianan demografico aki, na 2022 Aruba 
a conoce un crecemento natural, e diferencia 
entre nacemento y persona fayeci, di solamente 
36... Como referencia, na 2019 ainda nos tabatin 
un crecemento natural di 513. Durante ultimo 
añanan nos ta mira un aumento di fayecimento, 
cu na 2021 a yega na e record di 964 persona. 
Cu un poblacion cu cada vez mas hende di edad, 
ta anticipa cu e cantidad di fayecimento lo keda 
structuralmente halto. Cu e tendencia di menos 
mucha cu ta nace, por anticipa anto cu nos ta bay 
tin un poblacion local cu no ta crece di manera 
natural, hasta lo bay atras numericamente. A 
proposito, nos por observa tambe cu desde 2018 
nos tin un emigracion mas fuerte cu e inmigra- 
cion, cu resultado cu desde 2020 nos tin un re- 
duccion di e poblacion oficialmente registra. 


E consecuencianan di e situacion aki ta varios, 
pa cuminza cu e hecho cu menos mucha lo tin 
su efecto casi inmediato riba capacidad escolar 
necesario, cu ta bira di mes hopi menos. Na 
2019 ainda nos tabatin un grupo bao di 15 aña 
di 19.800, cu pa fin di 2022 a bira mas o menos 
17.000 so. Mester bisa cu CBS, yegando na fin 
di 2023, ainda no tin cifra di poblacion actualiza 
pa 2022 completo. E motibo ta desconoci pa nos. 


Por mira e asunto aki puramente di banda eco- 
nomico y financiero, den sentido cu nos por 
baha gasto di enseñanza. Sin embargo, nos por 


mira esaki tambe como un oportunidad pa stim- 
ula mehoracion a traves di reduci e cantidad di 
alumno, algo cu mayoria di experto globalmente 
ta mira como un factor importante den mehora 
calidad di enseñanza. E no lo resolve tur prob- 
lema, pero e lo yuda, basta cu gobierno bin cu 
un plan completo y coherente pa probecha esaki. 
Pakico nunca gobierno ta referi di un manera 
transparente na e tipo di asunto aki? 


E otro aspecto cu nos lo trata aki, aunke tin 
varios cu nos no ta logra den e espacio aki, ta 
e consecuencianan pa mercado laboral. A mas 
largo plazo, si e situacion describi anteriormente 
continua, y nos no ta mira kico lo ocasiona un 
cambio, esey ta significa cu structuralmente 
no lo tin reemplazo local pa esnan di edad cu 
ta sali di e proceso laboral. Na e momento ey 
anto, hasta mantene e forza laboral na su nivel lo 
depende di importacion di forza laboral, pa no 
papia mes di eventual crecemento economico, 
cu lo ta carga 100% pa labor importa. Si lo ta 
observando e posibilidadnan di limita importa- 
cion di labor anto nos mester stimula hende di 
edad pa keda traha o bay traha atrobe. Esey lo no 
ta un idea unico pasobra nos ta mira esey ta tu- 
mando lugar na hopi pais caba. Por ehemplo, na 
Hulanda tin organizacion cu via comunicacion 
digital ta busca persona di edad cu ta dispuesto 
pa haci trabao, casi semper part-time. Na Aruba 
tambe a yega di tuma un iniciativa asina, pero 
lo mester un intento hopi mas amplio, carga pa 
gobernacion tambe. E bentahanan di un proyec- 
to asina ta varios. E ta significa un posibilidad di 
aumenta entrada di hopi hende cu tin solamente 
un pension parcial di cual nan no por biba. Ta 
logico cu esaki ta solamente pa esnan cu ta capaz 
y dispuesto pa haci esey. Pero e ta requeri mas. 
Por ehemplo, pa haci tuma un job part-time 
atractivo , lo mester haci algo cu impuesto. Ta 
ken ta bay traha si despues nan por entrega gran 
parti di loke nan gana extra atrobe na gobierno? 
Mester ta posible pa regla e asuntonan aki na un 
manera creativo. Tambe e ta exigi un otro ‘mind- 
set’ di nos empresarionan. Di experiencia di otro 
paisnan nos por siña cu mester ta posible pa or- 
ganiza trabao di tal forma cu ta bira mas facil y 
atractivo pa emplea hende part-time. Por hasta 
considera permiti studiante stranhero pa traha 
job part-time banda di nan estudio, loke ta yuda 
tambe pa limita mas labor di exterior. 


Bayendo na culminacion di e proceso demo- 
grafico actual pa 2030 y despues, mester sucede 
hopi. Pesey nos no por keda colga na expresion 
di bon intencion so. 


LOCAL 
A6 


Diahuebs 19 OctOber 2023 


Minister Ursell Arends na Foro Nacional pa Adulto Mayor: 
A firma Convenio Nacional ancrando nos compromiso na bienestar di nos 
Adultonan Mayor 


Durante ultimo dos dian- 
an, partnernan cu tin in- 
teres directo of indirecto 
den e area di adulto may- 
or den conhunto cu Gobi- 
erno di Aruba representa 
door di Minister pa Asun- 
tonan di Adulto Mayor, 
Minister Ursell Arends, a 
dicidi pa traha hunto pa 
desaroya, formalisa y ehe- 
cuta den dialogo un plan 
di maneho duradero cu 
tin como enfoke princi- 
pal e bienestar general di 
adulto mayor na Aruba. 


E convenio nacional ta e ini- 
cio pa yega na un structura 
den cual por hiba un dialogo- 
nan continuo na un forma 
organisa y transparente, na 
unda por comparti y coordi- 
na informacion esencial riba 
tema di adulto mayor. 


E topiconan principal cu a 
forma parti di e convenio na- 
cional ta: 
Condicion di bida y vivienda 
adecuado 


Investigacion 
Financiamento 
Normanan di calidad 
Accesibilidad na cuido 
Bienestar general 
Solidaridad 
Sostenibilidad y continuidad 


Minister Arends a informa 
durante Foro Nacional pa 
Adulto Mayor cu lo moni- 
torea y evalua e progreso y e 
efectividad di e acuerdo pe- 
riodicamente cu asistencia di 
un comision ehecutivo cu lo 
raporta na Minister di Asun- 
tonan di Adulto Mayor por 
escrito, cada kwartaal. 
Foro Nacional pa Adulto 


Mayor a termina unda e 
convenio nacional a wordo 
firma door di, SEPPA, FTA, 
SIMAR, OPPA, Wit Gele 
Kruis, KvK, ATIA, FCCA, 
HOH, ASHA, HAVA, Stich- 
ting Cas Marie, SABA, Stich- 
ting 
Alzheimer’s 
Aruba, 
AHATA, APFA, ATSA, STA 
y Club Kibrahacha. 


Palabra di gradicimento na 
tur organisacionnan y e team 
cu a forma parti di evento 
importante aki. Tur dos dia 
di Foro Nacional pa Adulto 
Mayor a wordo transmiti live 
y por wordo mira bek riba pa- 
gina di Facebook di Minister 


Ursell Arends y Directie Ou- 
derenzaken. 


“Nos ta tende y experien- 
cia cu den hopi famia e rol 
principal di nos grandinan 


ta pa fungi como e lijm den 
e famia, e punto central, y 
awe e Adulto Mayor ta fungi 
como e lijm den nos comu- 
nidad.” - Minister Ursell Ar- 
ends 


Aruba a firma acuerdo di aviacion cu Francia 


Recientemente Aruba a 
firma un acuerdo di trans- 
porte aereo cu Republica 
Frances. E acuerdo aki a 
keda conclui y firma na St. 
Martin, despues di varios 
luna di deliberacionnan y 
negociacion. E acuerdo lo 
facilita transporte aereo 
entre Francia y Aruba y ta 
inclui e teritorionan Fran- 
ces den Caribe. 


Ing. E.F. Kelly, lider di del- 
egacion di Aruba, ta amplia: 
“E acuerdo aki ta di suma im- 
portancia pa Aruba. Manera 
ta conoci, Aruba su economia 
tin un grado di dependencia 
halto for di turismo. E acu- 
erdo aki lo habri caminda pa 
den futuro por realisa vue- 
lonan transatlantico entre 


Francia y Aruba. Ademas di 
esey, e acuerdo aki lo ta un 
instrumento importante pa 
mehora 
conectividad 
den 
nos region, mirando cu lo 
habri porta pa vuelonan entre 
Aruba y teritorionan Frances 
den nos region manera Mar- 
tinique, Guadaloupe y Guy- 
ana Frances. Esaki lo yuda 
mitiga desafionan existente 
di conectividad den e region 
di Caribe. Nos ta expresa 
nos aprecio pa e delegacion 
Frances pa nan bon bolun- 
tad y tremendo cooperacion 
pa por yega na e acuerdo 
importante aki. Ademas di e 
acuerdo, nos a haci palabra- 
cionnan pa coopera en con- 
hunto riba otro terenonan 
den aviacion, y di e manera 
ey fortifica nos mes mutua- 


mente. Nos ta sigur cu e acu- 
erdo aki lo ta instrumental pa 
trece e pueblonan di Aruba y 
di Francia ainda mas cerca di 
otro”. 


Sr. E. Vivet, lider di delega- 
cion Frances: “Nos a reuni cu 
un team di Aruba hopi pro- 
fesional. E intercambionan a 
resulta hopi fructifero. Tin un 
vision comparti entre e dele- 
gacionnan cu e region di Ca- 
ribe ta den necesidad di mas 
conexion y conectividad. Pa 
incentiva actividad economi- 
co, turismo y interaccion so- 
cial entre nos pueblonan, nos 
teritorionan ta depende riba 
vuelonan largo transatlantico, 
pero tambe riba conectividad 
regional. P’esey nos a enfoca 
riba tur dos di e aspectonan 


aki. E acuerdo cu nos a logra, 
lo ofrece varios opcion pa 
aerolineanan di ambos pais, 
tanto pa vuelonan directo 
como 
vuelonan 
indirecto 
den un forma balansa y re- 
ciprocal. Nos ta convenci cu 


esaki lo trece oportunidadnan 
nobo den e conexion entre 
Aruba y Francia. E acuerdo 
aki ta realmente un paso pa- 
dilanti, como tambe un tes- 
timonio di amistad entre nos 
dos paisnan”. 


Investigacion penal di corupcion na KIA a 
conduci na detencion 


Mediante un comunicado 
di 
prensa, 
Ministerio 
Publico a informa cu bao 
nan guia, Polis a detene 
ayera 
siete 
sospechoso 
durante huiszoekingnan 
na 
cinco 
adres 
na 
Primavera, 
Rancho, 
Madiki, 
Paradera 
y 
Savaneta. 
Esaki 
relaciona 
cu 
un 


investigacion 
penal 
di 
corupcion bao bewakernan 
di 
prison. 
Tres 
di 
e 
sospechosonan ta bewaker 
den KIA. 


Durante e huiszoekingnan a 
confisca, entre otro, droga. 
E investigacion ta andando y 
mas detencion no ta wordo 
exclui. 


E 
investigacion 
ta 
den 
man di Cuerpo Policial di 
Aruba, cu ta inclui tambe 
rechercheurnan di RST, a 
base di e protocol en cuanto 
cooperacion 
specialisa 
di 
recherche entre e paisnan 
den Reino. 

Hulanda: 
Dokternan ta preocupa tocante “influencers” cu ta duna conseho di 
salud 


(NLTimes)—Dokternan 
ta preocupa tocante e 
cantidad creciente di ce- 
lebridadnan y influenc- 
ers* cu ta plama conseho 
di salud riba red social. E 
hendenan aki mayoria bi- 
aha no tin conocemento 
medico pa sostene nan de- 
claracionnan, cual por tin 
consecuencianan severo. 
Tambe ta importante pa 
corda cu nan ta gana placa 
for di e productonan cu 
nan ta promove, segun 
profesionalnan medico a 
conta AD. 


Un desaroyo preocupante ta 
influencers cu ta hura riba 
anticonceptivo natural. Du- 
rante e temporada di zomer, 
clinicanan di abortus a re- 
porta un cantidad creciente 


di hobennan cu embaraso no 
plania, di cual hopi a bisa cu 
ta uzando anticonceptivo nat- 
ural, segun AD. E cantidad di 
abortus tabata 15% mas halto 
compara cu na 2021. 


E autoridad di medicina MEB 
a lansa un campaña pa adverti 
hende contra abstinencia pe- 
riodico como un metodo pa 
no cay na estado: “Ta impor- 
tante pa hende muhe tin tur e 
hechonan corecto tocante an- 
ticonceptivo confiabel pa asi- 
na nan por tuma un decision 
bon pensa. Uza informacin 
confiabel pa bo decision,” se- 
gun Presidente Ton de Boer 
a bisa, agregando cu cualkier 
hende cu duda of preocupa- 
cionnan tocante e anticon- 
ceptivo cu nan ta uzando 
mester “esaki cu bo dokter.” 


Dokternan a not un interes 
creciente den suplementon- 
an: “Nan a lesa tocante esaki 
riba red social via un celebri- 
dad of un influencer di salud. 
Pero si bo tin un dieet nor- 
mal, no tin necesidad pa uza 
suplemento mes,” segun Dr. 
Jojanneke Kant. “Mi ta com- 
pronde pakico ta busca con- 
seho riba red social. Tin un 
presion di tempo riba dok- 
ternan; pashentnan ta sinti cu 
nan no ta ser scucha. Pero tin 
demasiado informacion in- 
corecto. Un par suplemento 
nutricional por ta bon pero 
por ta peligroso den com- 
binacion cu medicina. Por 
ehempel, St. John’s wort no 
ta bay bon cu antidepresivo. 
Por fabor check cosnan asina 
cu bo farmaceutico prome.” 


The Eye Fund a crea un siste- 
ma cu scannan di red social 
pa topiconan relata cu salud 
di wowo: “Si tin hopi de- 
claracionnan incorecto, nos ta 
kere ta importante pa respon- 
de a base riba e contenido y 
cu hechonan,” segun vocero 
Nicolette Mouw. Reciente- 
mente e fundacion mester a 
corigi un declaracion cu bril- 
nan di solo ta aumenta e pig- 
ment riba bo retina y por haci 


bo wowo mas resistente con- 
tra solo, blokiando “informa- 
cion valioso for di e solo pa 
bo celebro.” E fundacion a re- 
sponde cu, manera cuero, ra- 
diacion UV por ta dañino pa 
wowo tambe. “Bo no lo nota 
e daño inmediatamente, pero 
despues den bida, esaki por 
ta e diferencia entre mirando 
bon of tin problema visual. 
Sin proteccion adecua, radia- 
cion UV por causa daño per- 
manente na bo wowonan.” 


Institute 
for 
Responsible 
Medicine Use ta preocupa 
tocante e desaroyo. “Un 
generacion ta creciendo cu 
ta pone mas balor na e opin- 
ionnan di un celebridad cu 
di un dokter,” segun direc- 
tor Ruud Coolen van Brakel 
a bisa. “Si hende no consulta 
cu un experto, esaki por tin 
consecuencianan grave. Mi 


ta kere nos lo cuminsa mira e 
consecuencianan surgi den e 
añanan binidero.” 


Tambe ta importante pa corda 
cu influencers ta gana placa 
por medio di bende produc- 
tonan cu nan ta promove— 
nan ta ser paga cada biaha 
un hende uza nan codigo 
di descuento of ta click riba 
nan link, segun e Association 
against Quackery a agrega: 
“Influencers ta combina ide- 
alismo cu un falta di conoce- 
mento. Nan ta djis bisa kico 
cu ta. Y nan ta ser influencia 
pa placa. Hopi click ta nifica 
hopi placa.” 


*influencer(s): persona(nan) 
cu a crea nan mes un plata- 
forma grandi riba red social, 
sea pa entretene, educa of pa 
comparti storia. 


Estadisticanan durante luna di september 2023 na Horacio Oduber 
Hospital 


Desde luna di mei 2023 cu 
enfoke riba transparencia 
y alabes pa duna claridad 
na nos clientenan, pash- 
entnan y bishitantenan 
Horacio Oduber Hospital 
ta publica mensualmente 
diferente cifra pa duna 
un indicacion di loke ta 
sosode na nos Hospital 
pa loke ta cuido, diagnos- 
tico y tambe donacion di 
sanger. 


Durante luna di september 
2023 a hospitalisa 786 pash- 
ent di cual 55% tabata hende 
muhe y 45% tabata hende 
homber. Di e 786 pashent un 
total di 464 pashent a drenta 
cu emergencia, 199 pashent 
tabata admision planea y 123 
tabata pashent via policlinica 
admiti cu emergencia. Cada 
pashent cu a hospeda den 
Hospital a keda un prome- 
dio di 4,2 dia y durante luna 
di september e ocupacion di 
cama tabata na 87%. 
Un total di 622 operacion a 
tuma luga na september cu ta 
55 operacion mas cu na au- 


gustus. A nace un total di 81 
baby (39 mucha homber y 42 
mucha muhe) na september. 
Tambe na september nos he- 
roenan a pasa Bloedbank y a 
haci un total di 214 donacion 
di sanger. 
Departamento di Emergen- 
cia a mira na september un 
total di 2.640 pashent cu ta 
48 pashent mas cu luna pasa. 
Di e total bishitante na de- 
partamento di emergencia 
1.139 pashent no tabata caso 
di emergencia. 


Specialistanan den servicio di 
HOH a haci un total di 6.441 
consulta cu pashent na e dife- 
rente policlinicanan. Depar- 
tamento di Radiologia a haci 
un total di 4.817 test manera 
CT scan, MRI y mas. Un 
total di 11.148 persona a bay 
departamento di LABHOH 
pa haci nan test y total di 767 
pashent a sali for di Hospital. 
Cifra ta duna claridad y Hos- 
pital ta spera cu di e forma aki 
por brinda transparencia kico 
tur ta pasa mensualmente na 
HOH. 

Colegio di Supervision Financiero di Corsou y Sint Maarten: 
“A pesar di aumento di entrada Corsou ta enfrenta reto grandi” 


Den e añanan cu ta bin Cor- 
sou ta enfrenta aumento di 
gasto como consecuencia di 
e solucion pa ENNIA y di re- 
financiamento di e ayudo di 
likides. Ademas, e riesgonan 
y e insiguridadnan den cuido 
y siguridad social ta sigui ta 
grandi y Corsou ta enfrenta 
un reto grandi pa inversion. 
Colegio di supervision fi- 
nanciero di Corsou y Sint 
Maarten (Cft) a pidi aten- 
cion special pa e desaroyo- 
nan aki den su combersacion 
recien cu Gobierno di Cor- 
sou. Economia di e pais ta 
creciendo, danki na turismo 
entre otro. Por sigui reforsa 
e economia door di inversion 
bon defini. Cumplimento 
fiscal a mehora significante- 
mente den e ultimo añanan, 
pero mester consolida esaki 
structuralmente. 
Mester 
preveni cu ta sigui aplasa 


introduccion di e sistema di 
permiso pa e sector di wega 
di placa. Ademas, reforma 
structural ta necesario pa 
salubridad y siguridad social 
por sigui ta accesibel pa e fu- 
turo generacionnan. 


Recientemente, Gobierno di 
Corsou a opta pa un solucion 
pa e caso di ENNIA caminda e 
pais lo aporta cu fondo necesario 
pa un likidacion controla. Cft ta 
considera esey un solucion me- 
nos riscante cu un relansamento 
di ENNIA. Un fiansa consid- 
erabel, necesario pa relansam- 
ento lo a blokia e presupuesto 
di Corsou durante varios aña. 
Esey lo por a impedi inversion- 
nan futuro. Awo Corsou, den 
cooperacion cu Banco Central 
di Corsou y Sint Maarten, lo 
sigui elabora riba e direccion 
di e solucion cu a scoge. Cor- 
sou a acorda cu Hulanda pa un 


prestamo pa refinanciamento 
di e ayudo di likides. E nivel di 
interes di e fiansa ta relaciona 
cu e solucion final pa ENNIA. 
Sigur ta cu e gastonan di in- 
teres di Corsou lo ta na un nivel 
structuralmente mas halto den e 
añanan cu ta bin. 


Crecemento economico y au- 
mento di cumplimento fiscal ta 
duna Corsou un base pa carga e 
gastonan creciente. Na aña 2022, 
e entradanan di belasting tawata 
riba 18 porciento mas compara 
cu aña 2021 y expectativa pa en- 
trada di belasting pa aña 2023 
tambe ta positivo. Mester man- 
tene y amplia e nivel di entrada 
fiscal mayor aki. Pa aña 2024 ta 
importante pa berdaderamente 
realisa e entradanan presupuesta 
procedente di e sistema di per- 
miso pa e sector di casino y wega 
di placa. 


Cft a declara den varios ocasion 
cu Corsou mester inverti mas 
den su desaroyo economico. 
Ademas di miho resultado pa e 
habitantenan di Corsou, fortal- 


ecemento di economia ta con- 
tribui na resiliencia di finanzas 
publico. A pesar di aumento di 
gasto, Corsou lo mester crea 
mas espacio den e presupuesto 
pa inversion. Esey lo por logra 
aplicando reforma structural. 
Corsou por probecha di e opor- 
tunidadnan cu e Pakete Nacio- 
nal ta brinda pa esey. 


Salubridad y siguridad social 
Corsou ta paga for di presu- 
puesto nacional un contribucion 
anual di ANG 305 miyon na e 
fondonan social. Pa evita deficit 
di e fondonan social den 2022 
y 2023, e pais a implementa al- 


gun medida pa controla exitosa- 
mente. No obstante, Banco di 
Siguridad Social ta sigui spera 
deficit structural den e fon- 
donan social (fondo fluctuante). 
Corsou ta obliga pa absorba e 
deficitnan aki cu fondo di pre- 
supuesto nacional. Esey ta a 
costo di otro gasto publico, por 
ehempel inversion y educacion. 
Mester aplica reforma structural 
pa salubridad y siguridad social 
por sigui ta accesibel pa futuro 
generacionnan. E situacion fi- 
nanciero di Centro Medico di 
Corsou ta sigui ta preocupante. 
Cft a pidi Curaçao pa trata e 
situacion aki cu mas urgencia. 


Conferencia riba Futuro di Trabao 2023 na Corsou: 
SER a ofrece visionnan innovativo riba 
retonan socioeconomico actual di Corsou 


Organisa pa Conseho Social 
Economico (SER) di Cor- 
sou, e conferencia “Futuro di 
Trabou na Corsou - Tecnolo- 
gia, Inteligencia Artificial y 
Migracion” a tuma luga den 
auditorio di Banco Central 
di Corsou y Sint Maarten 
(CBCS) na Scharloo di- 
aluna, 16 di october ultimo. 
E encuentro, cu a conta cu 
participacion fisico di 145 
persona y online pa cente- 
nares di hendenan interesa 
cu a sigui’e pa medio di ‘live 
streaming,’ a ofrece vision- 
nan innovativo riba e reto- 
nan socioeconomico actual 
di Corsou. 


Minister di Enseñansa, Ciencia, 
Cultura y Deporte, Sr. Sithree 
van Heydoorn, y Sr. Raul Hen- 
riquez, 
Director/Secretario 
General di SER, a pone tension 
riba temanan cu ta estrictamente 
conecta cu e comunidad di Cor- 
sou actual. Complementacion 
na esaki, Oficina Central di Es- 
tadistica na Corsou (CBS) a re- 
salta e urgencia di e temanan cu 
uso di datonan cuantitativo. E 
datonan aki ta inclui e rapidez di 
transformacion digital, cu mas 
cu 65% di casnan conecta na 
Internet, y sentencianan demo- 
grafico manera enbehecemento 
y reduccion di nos poblacion, cu 
148,925 habitante registra 1 di 
januari 2023. 
E conferencia a bay mas aya di 
reflexion simpel y a presenta 
analisis detaya di sentencianan 
di futuro di mercado laboral 
local. E enfoke tabata riba di- 
versificacion for di e economia 
tradicional guia pa turismo pa 


sectornan cu ta creciendo mane- 
ra IT, energia renobabel, y e, 
asina yama, Orange Economy. 
E rapport mas recien “Futuro di 
Trabounan” di Foro Economi- 
co Mundial (World Economic 
Forum) a wordo cita; esaki ta 
pronostica cu 14% di e pobla- 
cion laboral mundial lo mester 
cambia di trabou pa 2030 como 
resultado di automatisacion y 
digitalisacion. 
Investigacion haci pa Curaçao 
Innovation & Technological In- 
stitute (CITI) a resalta un cam- 
bio den e sector financiero local 
pa profielnan di trabou nobo 
manera specialistanan di Fin- 
tech, analistanan di Cybersecu- 
rity y Data Scientists. Ademas, 
CITI a identifica un necesidad 
creciente pa desaroyando di 
software y analistanan di data 
den e sector IT local. 
Ademas a enfatisa e importan- 
cia di un sistema di enseñansa 
y di educacion resiliente cu ta 


prepara hobennan pa un mer- 
cado laboral cu ta cambiando 
rapidamente. Atencion specifico 
a wordo duna na habilidad- 
nan principal cu lo ta crucial pa 
empleonan di futuro. E habili- 
dadnan aki ta inclui, entre otro, 
inteligencia emocional, pensam- 
ento analitico, siñamento activo 
y eficiente, solucion di prob- 
lema, analisis critico, creativi- 
dad, liderazgo y conocemento y 
dominio tecnologico. 
Culminacion di e conferencia 
tabata e palabracion concreto 
cu tur participantenan lo ricibi 
un concepto di un manifiesto 
pa nan por duna nan input mas 
pronto cu ta posibel. E docu- 
mento aki lo no tin un caracter 
simbolico, sino e lo representa e 
boluntad y compromiso colec- 
tivo di tur participantenan. Un 
structura di implementacion 
multi-sectorial lo ta responsa- 
bel pa converti e vision aki den 
plannan di accion concreto. 

A descubri dos cadaver for di Edad Media na Groningen 


(NLTimes)—Arkeologo- 
nan a descubri dos cadav- 
er durante excavacionnan 
riba 
Grote 
Markt 
na 
Groningen. Nan ta kere cu 
e cadavernan ta data for di 
e comienso di Edad Me- 
dia, probablemente for di 
e periodo despues di aña 
700 ora cristianidad a yega 
na Hulanda. Un a ser dera 
den un stam di mata—un 
descubrimento incomun 
na Hulanda. 
Arkeologo Erik Akkerman a 
conta RTV Noord cu e ca- 
davernan a ser dera den un 


santana rond di e misa. El a 
yama e graf di stam di mata 
algo special. “No ta algo 
cu bo ta descubri frecuent- 
emente.” E arkeologonan a 
kita e graf inmediatamente pa 
asina mantene safe. E otro ca- 
daver ainda ta visibel. 


Un antropologo fisico actual- 
mente ta examinando ambos 
cadaver pa siña mas tocante 
ken tabata. E team tambe ta 


investigando di unda nan a 
bin. “Tin hende cu a bin for 
di Alemania of Scandinavia, 
of nan ta Friesland cu a biba 
aki of kisas Drenthe?” Akker- 
man a splica. Cu e informa- 
cion ey, e arkeologonan por 
busca famianan cu ainda ta 
bibo. 


Potret di MUG Ingenieurs- 
bureau. 


Shell ta firma contract cu Qatar pa suministra Hulanda cu gas 
natural pa 27 aña 


(NLTimes)—Diaranson 
Shell a firma un contracto 
den largo plaso cu Qatar 
Energy pa suministra gas 
likido natural pa Hulan- 
da. E acuerdo ta envolvi 
3.5 miyon ton di gas natu- 
ral pa aña cuminsando for 
di 2026 pa un periodo di 
27 aña, segun Financieele 
Dagblad a reporta. 


E gas lo ser extrai for di dos 
tereno di gas grandi cerca di 
Qatar den cual Shell tin un 
interes. E gas lo ser likida 
na Qatar y despues manda 
na e terminal na Rotterdam. 
“E acuerdo aki ta reafirma 
e compromiso di Qatar pa 
yuda Europa logra e de- 


manda di energia y fortalece 
e siguridad di energia cu un 
fuente conoci pa su calidad- 
nan superior pa e economia y 
medio ambiente,” segun Saad 
Sherida Al-Kaabi, e minister 
di Asunto di Energy di Qatar, 
ora a fima e acuerdo cu CEO 
di Shell Wael Sawan na Doha. 
Cu e tereno di gas na Gron- 


ingen cera y Europa sin gas 
for di Rusia, otro fuentenan 
di LNG ta birando mas im- 
portante pa Hulanda y otro 
paisnan Europeo. Luna pasa, 
NRC a reporta cu e ex-min- 
ister di asunto den exterior 
Wopke Hoekstra y su Min- 
isterio a rechasa critica di e 
situacion di derecho huma- 
no na Qatar prome cu Copa 
Mundial parcialmente pa via 
di e gas cu e Estado di Emira- 
tos ta provee. 


Esaki ta e segunda acuerdo di 
LNG grandi pa Qatar e luna 
aki. Siman pasa, Qatar Ener- 
gy a firma un acuerdo similar 
cu compania Frances Total pa 
e suministro di gas pa Fran- 


cia. E acuerdo cu Shell tambe 
ta bin durante un temporada 
politicamente sensitivo, mi- 
rando e atakenan recien na 
Gaza y Israel. Segun NOS, 
e movemento militar Hamas 


a surgi for di e Fraternidad 
Musulman cu ta operando 
mundialmente, cual parcial- 
mente ta ser financia pa Qa- 
tar. E lider di Hamas tambe 
ta biba na Qatar. 


Universidad di California UCLA ta habri 
instituto di derecho humano na Den Haag 


(NLTimes)—E 
univer- 
sidad di California na Los 
Angeles (UCLA) a habri 
un instituto di derecho 
humano na Den Haag. 
Promise Europe, mane- 
ra e instituto ta yama, lo 
enfoca riba e avance di 
polticanan di derecho hu- 
mano “durante un tempo 
e mundo mester di esaki”, 
segun e universidad. 


Director di Promise Europe, 
Kate Mackintosh, ken ta un 
activista veterano pa derecho 
humano y abogado interna- 
cional, a describi Den Haag 


como un “centro di politica 
y ley internacional di dere- 
cho humano.” E ciudad ta 
hospeda varios corte inter- 
nacional, incluyendo e Corte 
Criminal Internacional y e 
Corte di Husticia Internacio- 
nal. 


Segun UCLA, e instituto lo 
colabora cu institucionnan, 
legisladonan, practicadonan y 
academiconan y ofrece opor- 
tunidadnan nobo pa studian- 
tenan den e tereno di derecho 
humano. Promise Europe ya 
a bay den acuerdo pa colabora 
cu e Universidad di Amster- 


dam, cual lo provee espa- 
cio pa studiantenan di ley di 
UCLA na Asser Institute na 
Den Haag. 


“Awo mas cu nunca, nos 
mester claim e autoridad di 
ley internacional pa protege 
civilnan y remedia inhusticia, 
aumentando nos esfuerso pa 
train e abogadonan y genera 
solucionnan pa e crisisnan di 
derecho humano rond mun- 
do,” 
manera 
Mackintosh 
abisa. 


Potret di UCLA Law. 

Argentina: Compania y inversionista ta paralisa wardando kico por 
pasa dia despues di eleccion 


(Infobae) – Den e recta 
final y faltando tres dia 
habil pa eleccion, esun cu 
tin den su man e toma di 
decision a dicidi di keda 
para te ora conoce e re- 
sultadonan di diadomingo 
awo. Ta keda tiki tempo 
pa haci fout, memey di un 
contexto carga di incer- 
tidumbre y cu poco con- 
testa confiabel. 


E duda principal cu ta kita 
e soño na empresario y in- 
versionistanan pareu ta si lo 
tin un segundo buelta, cu lo 
obliga Gobierno pa mantene 
un luna mas e situacion cu ta 
hopi critico. Si Sergio Massa 


yega na e di dos buelta, ta 
bay mantene un intervencion 
fuerte di Banco Central pa e 
dollar financiero no sigui subi 
y na mesun tempo lo laga e 
dollar oficial na 350 pesos. 


For di e mesun Ministerio 
di Economia ta reconoce cu 
e intencion ta pa no tin niun 
ahustacion di dollar oficial 
hasta “mita di november.” 
Pero ta mas cu claro cu e in- 


tencion ta pa no tin novedad 
te ora cu henter e proceso 
electoral finalisa. 


Pero ademas di e impacto fi- 
nanciero di incertidumbre, 
tambe tin paralisa di manera 
virtual e actividad comer- 
cial. Escasez ta mas notabel 
y companianan ta wardando 
nan stock prome cu bende 
y keda cu e pesonan hasta 
despues di eleccion. 


Mientras tanto, Gobierno 
dificilmente ta logra sos- 
tene acuerdonan di prijs. 
Por ehemplo, combustibel a 
pesar di aumento di prijs in- 
ternacional a keda cu e me- 


sun prijs. E programa Precios 
Justos ta sigui, aunke cada bi- 
aha hopi menos compania ta 
cumpli cune y tampoco ta in- 
teresa di cumpli, debi cu nan 
no por drenta mercado oficial 
pa por importa. 


Aunke te awor no tin nada 
oficial, companianan grandi 
di Argentina – incluyendo di 
alimento – ta preparando pa 
e dia despues di eleccion pa 
remarca prijs. 


Pero tur cos ta depende con 
Massa ta keda para den esaki y 
di ki forma ta prepara e tran- 
sicion hasta 10 di december. 


Mexico: A detene homber cu tabata transporta mas di 2.5 miyon pildo di 
fentanilo 


(EFE) – Fiscalia General 
di Republica (FGR) di 
Mexico, a traves di Fisca- 
lia specialisa di control 
regional na su delegacion 
na estado di Sinaloa, dia- 
mars ultimo a informa cu 
a habri un huicio contra 
un suheto cu tabata trans- 
porta mas di 2.5 miyon 
pildo di fentanilo. 


Den un comunicado, FGR 
diamars ultimo a indica cu e 
hues specialisa a haya e vin- 
culacion di apertura di hu- 
icio contra un persona “pa su 
resposabilidad probabel den 
delito contra salud den mo- 


dalidad di transporte di fen- 
tanilo.” 


Di acuerdo cu e investiga- 
cion, agentenan di Polis 
Federal Ministerial (PFM) 
di Agencia di Investigacion 
Criminal a haya un denun- 
cia anonimo, loke a hiba na 
detencion di Alfonso “B” na 
caretera Mexico 15, na po- 
blado cinco, Ahome, Sinaloa, 
“ken tabata stuur un truck cu 
dos miyon 597.543 pildo di 
fentanilo.” 


Debi na e hechonan aki, e 
persona acusa y e carga a keda 
na disposicion di Ministerio 


Publico Federal, cu despues 
di integra e dossier di inves- 
tigacion corespondiente, a 
manda e caso na e autoridad 


competente. 
A dicta medida di prison pre- 
ventivo na e persona y tres 
luna pa ciere di e investiga- 


cion. 


Trafico di fentanilo tabata un 
di e temanan principal di un 
reunion di Mexico y Merca 
dos siman pasa na Ciudad de 
Mexico. 


E presion di Merca pa Mexi- 
co controla fentanilo ta crece, 
tambe durante eleccion pres- 
idencial di ambos pais na 
2024, den particular pa e can- 
didatonan Republicano cu ta 
pidi pa haci uso di Ehercito 
Mericano pa combati cartel- 
nan na teritorio Mexicano y 
cualifica nan como terorista. 


Minister di Interior di Guatemala ta renuncia pa presion di Fiscalia 
debi na protesta 


(Infobae) – Minister di 
Interior 
di 
Guatemala, 
David Barrientos dialuna 
ultimo a renuncia cu pre- 
sion di Fiscalia pa asina di- 
solve e blokeonan di ruta 
cu ta exigi e renuncia di 
fiscal general Consuelo 
Porras, señala di “dirigi 
un golpi di Estado” contra 
presidente electo, Bernar- 
do Arevalo. 


“Debi na e situacion actual 
compleho na e pais, mi ta 
presenta mi renuncia, ya cu 
te dia di awe mi a dirigi Min- 
isterio di Gobernacion (In- 
terior) y tur su dependencia 
den marco di legalidad, privi- 
legiando na tur momento e 
respet pa derechonan huma- 
no,” Barrientos a indica den 


un carta dirigi na presidente 
Alejandro Giammattei. 


Barrientos a agrega cu a privi- 
legia e respet di derechonan 


humano pa “tur integrante di 
e constitucion nobel aki cu ta 
inclui Polis, principalmente e 
derecho humano fundamen- 
tal di e bida di tur ciudadano 


cu ta habita na tur teritorio 
nacional.” 


E renuncia “a ser ricibi y 
acepta,” 
segun 
Secretaria 
di Comunicacion Social di 
Presidencia a señala den un 
mensahe manda pa prensa. 


Barrientos, un general retira 
cu a asumi su funcion na jan- 
uari 2022, a renuncia oranan 
despues cu Fiscalia di Porras a 
pidi na Corte di Constitucio- 
nalidad duna orden pa e re- 
tiro di e funcionario na mo- 
mento cu a considera cu no a 
obedece un amparo otorga na 
empresarionan siman pasa, 
unda ta duna facultad na Polis 
pa disolve e blokeonan. 
Pa 15 dia consecutivo, Gua- 
temala ta enfrenta blokeonan 


na diferente ruta cu obhetivo 
di exigi e renuncia di Porras, 
fiscal Rafael Curruchiche y 
hues Freddy Orellana, pa or- 
dena entradanan hudicial po- 
lemico na tribunal electoral y 
pidi e suspension di partido 
Semilla di Arevalo. 


E tres funcionario aki ta 
considera pa Merca como 
“corupto” y “antidemocrat- 
ico” cu a realisa accionnan 
legal y a drenta na tribunal 
electoral pa supuestamente 
investiga iregularidad den 
eleccion ultimo. 
Sinembargo, e opositor Are- 
valo di 65 aña ta considera cu 
Porras a cuminsa un “golpi di 
Estado” pa evita cu e lo asumi 
presidencia dia 14 di januari 
2024. 

Puerto Rico ta habri periodo di solicitud pa asistencia den 
reconstruccion di vivienda impacta pa teremoto na 2020 


(ElNuevoDia) – For di 
diamars, miles di famia 
di e seis municipio cu a 
keda mas impacta pa e 
teremotonan di 2020 por 
completa nan solicitud 
pa beneficia di e $221 mi- 
yon disponible a traves 
di Departamento di Vivi- 
enda y e Consosrcio del 
Sur (CONSUR) pa recon- 
struccion di viviendanan 
cu e Programa ReSURge. 


“E ta un gran reto, pero nos 
tin riba nos schoudernan, 
manera CONSUR, e peso 
pa haci e diferencia”, alcalde 
di Yauco, Angel Luis “Luigi” 
Torres Ortiz a expresa na El 
Nuevo Dia. 


E pueblonan cu lo por ben- 
eficia di ReSURge ta Ponce, 
Peñuelas, Guayanilla, Yauco 
y Lajas. Segun Torres Ortiz, 
mas di seis mil unidad di vivi- 
enda na e municipionan aki lo 
wordo impacta pa e iniciativa, 
financia pa Departamento de 
Vivienda y Desarollo Urbano 


de Estados Unidos (HUB na 
Ingles). 


“Despues di e teremotonan, e 
municipionan di parti zuid di 
e isla tabata y ta ainda evalu- 
ando e dañonan pa identifica 


y cuantifica e viviendanan, 
apoya e famianan afecta y 
calcula e perdida. Den e sen- 
tido aki, e administracionnan 
municipal ta den un posicion 
unico di compronde e nece- 
sidadnan di e comunidadnan 


afecta,” secretario di Vivien- 
da, William Rodriguez a de- 
staca di su banda. 


Den declaracionnan por es- 
crito, Vivienda a detaya cu e 
prioridad lo ta hende di 65 


aña di edad of mas y esnan 
cu tin algun discapacidad cu 
nan propiedad tin dañonan 
significativo. Mientras e al- 
calde di Yauco a agrega, den 
declaracionnan apart, cu e 
donacion maximo pa e re- 
construccion di hogarnan lo 
subi te na $215 mil y e hogar- 
nan cu ta rekeri reparacion pa 
dañonan menor lo ricibi te cu 
$60 mil. Den caso di reubica- 
cion, lo concede e famia te cu 
$200 mil. 


“Pa esnan cu no tin e opor- 
tunidad di accede e portal pa 
yena nan solicitud, e seis mu- 
nicipio tin un coordinador na 
nan Oficinanan di Fondonan 
Federal cu lo bay atende e 
publico cu lo desea di yena 
e formulario den persona,” 
Torres Ortiz, ken a lidera den 
gobierno federal e yamado 
pa creacion di CONSUR, a 
apunta. 


Cada un di e seis municipio 
lo organisa un evento di ori- 
entacion pa su residentenan. 


Venezuela: Segun Gerardo Blyde e acuerdonan ta contempla un ruta pa 
lanta inhabilitacionnan politico 


(ElNacional) – Gerardo 
Blyde, hefe di delegacion 
di Plataforma Unitaria pa 
e negociacion, a splica di- 
aranson cu e prome acuer- 
do parcial firma diamars 
na Barbados ta contempla 
un ruta pa lanta e inhab- 
ilitacionnan politico, cu e 
proceso di eleccion presi- 
dencial di 2024 yegando 
cerca. 


Den un entrevista cu Roman 
Lozinksy pa Circuito Exitos, 
Blyde a señala cu e punto 11 
di e di tres acuerdo ta establ- 
ece un ruta pa den igualdad 
di condicionnan, cu rapidez 
y principionan constitucio- 
nal, promove e participacion 
y autorisacion di tur e candi- 
datonan presidencial y par- 
tidonan politico, semper cu 
nan cumpli cu e rekisitonan 
pa participa den eleccion 
presidencial. 


El a indica cu e rekisitonan 
ta esnan cu ta estableci den 
Constitucion di e Republica, 
caminda ta specifica cu no 
por tin inhabilitacionnan ad- 
ministrativo pa e ehercicio di 
funcionnan publico pasobra e 
derecho di scoge ta superior 
y cu solamente por inhabilita 
un persona pa participa den 
eventonan electoral cu un 


sentencia penal definitivo. 


E tambe abogado constitu- 
cionalista a aclaria cu nan no 
ta habilitando di manera au- 
tomatico, pero ta habriendo e 
ruta pa por realisa esaki. Y e 
mester ta un ruta rapido. 
“Nos no a cera na un solo tipo 
di procedemento pa e pro- 
ceso di habilitacion di cualk- 


ier Venezolano, na momento 
cu laga habri un buraco e por 
ta un procedemento hudicial, 
di revision di Contraloria of 
incluso di ofishi. Nos no ta- 
batin esey. Aworaki e ta firma 
dilanti e comunidad interna- 
cional,” el a manifesta. 


Blyde a bisa cu e prome pun- 
to di e acuerdo tambe ta se- 


ñala cu e partinan ta reconoce 
e derecho cu cada actor polit- 
ico tin di selecciona su candi- 
dato pa eleccion presidencial, 
di manera liber y segun nan 
mecanismonan interno. “Es 
decir, e primaria ta protegi 
pasobra cualkier accion con- 
tra e proceso lo ta violando e 
acuerdo,” el a sigura. 


E hefe di e delegacion di e 
Plataforma Unitaria den e 
proceso di negociacion cu 
gobierno di Nicolas Maduro 
a señala cu aunke e acuerdo 
no ta specifica cu certesa 
cu tin presonan politico, cu 
nan ta comete tortura y vio- 
lacionnan di e derechonan 
humano, e ta contempla si 
un mecanismo pa garantisa e 
derechonan humano. 


“No ta bay tin un parti cu lo 
firma un especie di confe- 
sion, esey ta un rendicion. 
Sinembargo, ta existi un me- 
canismo, cu no ta publico 
pero cu ta wordo menciona 
den e acuerdo di un manera 
cla, mediante cual ta busca 
garantisa e derechonan hu- 
mano. Den e transicion- y 
negociacionnan no tin rendi- 
cion, ni di un banda ni di e 
otro,” el a bisa. 


Teniendo na cuenta e punto 
ey, el a afirma cu ta bay libera 
e presonan politico t di un 
manera progresivo ora cu e 
acuerdonan ta wordo cumpli. 
“No tin un dia cu nos no ta 
pone e presonan politico den 
e discusion. Ta bay cuminsa 
soluciona e tema ey exigien- 
do pa e porta cu ta keda bira 
no existi,” el a agrega. 

Britney Spears ta revela cu el a aborta su yiu cu Justin Timberlake den 
su memoir nobo 


(AP) – Britney Spears a 
skirbi cu el a aborta mien- 
tras cu e tabata den un 
relacion 
romantico 
cu 
Justim Timberlake mas di 
20 aña atras, segun un bi- 
sta den su memoir suma- 
mente anticipa. “Si tabata 
pa mi so, mi nunca no lo a 
hacie,” el a skirbi tocante 
e procedura, segun por 
a mira di The Woman In 
Me. “Sinembargo Justin 
tabata hopi sigur cu e no 
tabata kier ta un tata.” 


E embaraso tabata “un sor- 
presa, pero pa mi, e no tabata 
un tragedia,” el a sigui conta, 
bisando cu e tabata kier a 
cuminsa cu un famia cu Tim- 
berlake y cu esaki a pasa mas 
trempan di loke el a premira. 
“Pero Justin definitivamente 
no tabata contento cu esaki. 
El a bisa cu nos no tabata cla 


pa tin un baby den nos bida, y 
cu nos tabata demasiado ho- 
ben,” Spears a sigui conta. E 
pareha a termina nan relacion 
den aña 2002. Ainda no ta cla 
ki tempo e embaraso a tuma 
luga. 
Spears, ken ta un usuario fre- 


cuente di rednan social, no 
a publica riba Instagram of 
X desde cu e storianan aki a 
keda publica. Den un parti 
di e storia publica, el a car- 
acterisa e aborto como “un 
di e cosnan a causa mi mas 
agonia den mi bida.” Spears 


su memoir hopi spera lo 
keda publica dia 24 di octo- 
ber, lunanan despues cu su 
divorcio for di Sam Asghari a 
keda anuncia y primintiendo 
di duna mas bista dentro di e 
cantante su decadanan den e 
industria di musica. 


Representantenan di Spears 
a nenga di duna mas comen- 
tario tocante esaki y repre- 
sentantenan di Timberlake 
no kier a responde na peti- 
cionnan di comentario for di 
The Associated Press 


Fiscalnan ta buscando huicio contra Alec Baldwin atrobe den tiro fatal 
durante filmacion di ‘Rust’ 


(AP) – Fiscalnan special ta 
buscando manera di bolbe 
acusa Alec Baldwin den e 
tiramento fatal di un cin- 
ematografo durante gra- 
bacion di e pelicula ‘Rust’ 
den ana 2021, describi- 
endo diamars nan pre- 
paracionnan pa presenta 
informacion nobo na e 
hurado. 


Fiscalnan Kari Morrissey y 
Jason Lewis a bisa cu nan lo 
presenta nan caso na e hu- 
rado dentro di e proximo dos 
luna, 
notando 
“hechonan 
adicional” cu a bini dilanti di 


e tiro cu a tuma luga y a cau- 
sa e fayecimento di Halyna 
Hutchins. 


Baldwin, ken ta co-productor 
di e pelicula, tabata puntando 
un arma contra Hutchins du- 
rante practica pa e grabacion 
na Santa Fe ora cu e arma 
a los un tiro dia 21 di octo- 
ber, causando e fayecimento 
di e cinematografo y heri- 
dando director Joel Souza. 
“Despues di investigacion 
extenso durante e ultimo lu- 
nanan, hechonan adicional a 


bini dilanti unda nos ta kere 
cu Sr. Baldwin tin culpabili- 
dad criminal den e morto di 
Hutchins y e herida di Joel 
Souza,” Morrissey y Lewis a 
informa den un email. “Nos 
ta kere cu un curso di accion 
apropia ta di permiti un panel 
di ciudadano di New Mexico 
determina si Mr. Baldwin 
mester para responsabel den 
un huicio criminal.” 


Nan a nenga di elabora to- 
cante e informacion cu nan 
lo presenta dilanti e hurado. 


Maren Morris ta pidi Ryan Hurd divorcio a causa di diferencia cu no por 
reconcilia 
(AP) – Maren Morris a pidi 
divorcio di su casa Ryan 
Hurd, citando e pareha 
prominente su “diferenci- 
anan cu no por reconcilia” 
despues di 5 aña di matri- 
monio. Morris a entrega e 
peticion na Nashville dia 
2 di october, skirbiendo cu 
e pareha tin desde e fecha 
aki separa. Nan a casa na 
maart di aña 2018. 


Morris y Hurd tin un yiu 
homber di 3 aña, Hayes, ken 
ta bibando cu nan na Nash- 
ville desde cu el a nace. Segun 
e documentonan, Morris y 
Hurd “no por biba hunto ex- 
itosamente como pareha y ta 
experienciando diferencianan 


cu no por reconcilia den nan 
matrimonio.” Morris tambe a 
duna prueba cu el a completa 


un seminario pa mayornan 
cu ta generalmente rekeri den 
casonan di divorcio. 


Representantenan di Morris 
ni Hurd no a duna comen- 
tario tocante esaki inmediata- 


mente. 


Morris, un ganador di pre- 
mio Grammy kende ta bin 
di Texas, ta miho conoci 
pa su hitnan manera “The 
Bones”, “My Church” y e 
colaboracion hit cu Dj Zedd 
“Middle”, cual a demostra cu 
Morris su interesnan musical 
ta amplio. El a uni e grupo 
di e genero Country, The 
Highwomen den aña 2019; 
sinembargo 
recientemente 
el a tuma e decision di aleha 
for di e genero aki. “Mi no ta- 
bata kier a bisa ayo, pero mi 
no por sigui participa den e 
brasanan toxico di e institu- 
cion aki mas,” el a conta New 
York Times durante e tempo. 

Biblioteca Nacional ta introduci: 
Tanchi Esmé tin pasion 


Pa e Festival di Buki pa 
Mucha 2023 mucha rond 
Aruba ta lesa buki tocante 
e tema ‘Mi Buki, mi cas’. 
Con cos ta bay na bo cas? 
Biblioteca ta laga bo cera 
conoci cu diferente autor 
di buki pa mucha y tambe 
ilustrador. Tanchi Esmé 
a skirbi e buki pa mucha 
‘Buchi Penchi malo’ y ta 
gusta conta storia. 


Esmeralda a nace na Aruba, 


na aña 1959. El a lanta y crece 
den e bario di Tanki Flip, ca- 
minda te awe e ta biba. E ta 
casa cu Howard Tromp y 
hunto nan tin dos yiu muher 
Richanella y Richelly. Esmer- 
alda tin un titulo hopi im- 
portante y bunita, e ta Mama 
Dushi di un mucha homber, 
yama Max. Tanchi Esmé 
manera e ta conoci pa gran- 
di y chikito for di un edad 
basta hoben su pasion ta pa 
traha cu mucha y den ramo 
di cuido di mucha. Esaki no 
a concretisa. Esmeralda no a 
para keto y a traha diferente 
programa dedica na e mucha 
nan den bario di Tanki Flip 
y Tanki Leendert. Esmeralda 
a contribui hunto cu algun 
otro mayor pa cuminsa cu e 
biblioteca na scol 
Colegio Ora Ubao, ‘Biblio- 
teca Nos Tesoro’. Esmeralda 
no solamente a yuda cu esaki 
pero tambe a fungi como e 
asina yama ‘Bieb moeder’. 


Conta storia pa mucha ta un 
placer pa Esmeralda. 
Esmeralda ta presenta su me- 
sun programa di radio riba 
diadomingo dedica na tur 
mucha, ‘Mundo Infantil’ ya 
pa 25 aña caba. Alegrando 
asina e horeanan chikito pero 
tambe esunnan grandi. E 
programa su duracion ta dos 
ora y ta consisti di diferente 
segmento pa mucha combina 
cu invitadonan pa papia riba 
topiconan relaciona cu mu- 
cha. 
Un otro talento di Esmeralda 
ta esun di productor. Hunto 
cu otro productornan conoci 
ela produci un sin fin di show 
nan pa mucha cu sala nan 
completamente bendi. Na 
aña 2021 Esmeralda a realisa 
un di su soñonan tan anhela 
esta di lansa su prome buki. 
E manuscrito a keda warda pa 
25 aña pero ningun soño tin 
fecha di vencemento. 
‘Buki Penchi malo’ ta un 


fabula cu ta enfatisa e im- 
portancia pa evita di pensa pa 
haci maldad. Na Aruba nos ta 
referi cu ‘Buchi Penchi malo’ 
na un mucha cabesura, un 
mucha un poco mala mucha. 
“ ‘Buchi Penchi malo’ mi a 
dedic’e na prome lugar na 
un sobrino di mi cu di ber- 
dad tabata un Buchi Penchi 
malo pero na caminda el a 


haya structura den su bida y 
na di dos lugar na henter mi 
famia, pasobra segun ami nan 
ta e fuente di mi amor pa mu- 
cha”. Algun di e mensahenan 
cu ta refleha den e buki ta, e 
importancia di solo pa nos 
humanidad, siña pordona, 
mustra afeccion na otro y ta 
un bon hende pa comunidad. 


Homenahe na Theo Ruiz: 
48 aña notabel di dedicacion den industria di turismo 


Diaranson mainta Minis- 
ter di Turismo y Salud Pu- 
blico Sr. Dangui Oduber a 
honra Sr. Theo Ruiz pa su 
dedicacion & compromiso 
durante 48 aña di servicio. 


Su trayectorio di trabou a 
cuminsa na 1975 y desde e 
tempo ey a laga un marca 
asombroso den e sector di 
hospitalidad. El a traha na 
diferente hotelnan conoci na 
Aruba manera Holiday Inn, 
Aruba Caribean Hotel, Con- 
corde Hotel, Tulip Hotel, 
Radisson Hotel y finalmente 
su ultimo aña na Hilton Ho- 
tel Aruba. 
Minister Dangui Oduber, ta 
reconoce e servicio remar- 
cabel di Theo Ruiz y e im- 


pacto positivo cu e tabata tin 
ariba industria di turismo y 
tur e amistadnan cu e la crea 
cu nos turistanan durante su 
añanan di servicio. 
Sr. Theo Ruiz mes a expresa 
su sincero amor y pasion pa 
su trabou cu a pone destaca. 


No ta trata solamente di brin- 
da un servicio excepcional, si 
no tambe di crea conexion 
significativo cu nos bishi- 
tante. 
Den reconocemento di e 
carera remarcabel aki, Sr. 
Theo Ruiz su conseho cu 


e ta ofrece ta, “Bo lo wordo 
recompensa si bo ta stima bo 
trabou y duna bo miho servi- 
cio”. Su herencia ta un testi- 
monio cu di un boca pa otro, 
turistanan lo comparti histo- 
ria di nan experiencia excep- 
cional na Aruba. 


Minister 
Dangui 
Oduber 
den nomber di Gobierno ta 
gradici Sr. Theo Ruiz pa su 
dedicacion, pasion y lealtad di 
e servicio cu a brinda na nos 
localnan y turistanan. 


Kiara Kaïna Arends a gradua 
di Universidad di Aruba 


Dia 6 di october 2023, a 
gradua na e Facultad di 
Ley na Universidad di 
Aruba, Kiara Kaïna Ar- 
ends. 


El a gradua defendiendo su 
tesis titula: “First use or first 
registration: Are trademarks 
protected in the declaratory 
system of Aruban Trademark 
law, in accordance with the 


principle of concordance?” 
Miembronan di e comision 
di examen tawata: mr. dr. 
Ngo Chun Luk, mr. dr. Ruth 
Bonnevale-Kok (i.p.v. mr. dr. 
Kalpana Tyagi) y mr. Lincoln 
D. Gomez. 


Universidad di Aruba ta fe- 
licita Kiara Kaïna Arends cu 
su logro. 

Chauffeur bao influencia coriendo a dal 
fuertemente tras di un MG y a sigui core 
bay 


Diamars mainta a drenta 
informe di un accidente 
cu hende herida na e ro- 
tonde 
Tanki 
Leendert, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu un chauffeur 
burachi coriendo un Toyota 
Passo a bini cu hopi velo- 
cidad dal tras di e MG lag- 
ando e chauffeur herida y a 
bandona e sitio. E chauffeur 
di e MG tabata keha di hopi 


dolor na su nek. Na yegada 
di e ambulance nan a atende 
e victima na e sitio mes y a 
conseh’e pa e bay su dokter 
di cas pa e dolor ricibi. Polis 
cu a haya number di e auto a 
keda di bay busca e chauffeur 
iresponsabel aki. 


Dama chauffeur a perde control bay cay den plas di awa na Sasakiweg 


Diamars merdia a drenta 
informe di un accidente 
cu hende herida pazuid 
di e rotonde Palm Beach, 
mesora a dirigi tanto po- 
lis, bombero como tambe 
ambulance na e sitio. 


Na yegada di e patruya a bin 
compronde cu aki ta trata di 
un accidente unda cu salien- 
do for di e rotonde pa via di 
un otro auto e dama a perde 
control y a bay cay den un 
plas cu awa den e median. 
Bomberonan a rescata e dama 


for di e auto y a pone riba tera 
firme. Na yegada di e ambu- 
lance nan a atende e dama y 


despues a bay cu un familiar 
pa un revision na hospital. 


Skirbi pa Robert Arends 
Tarifa di Arugas 


Segun informacion den 
prensa local, gobierno ta 
subsidia Arugas (= Go- 
bierno ta carga cu cierto 
parti di e gastonan di Aru- 
gas) di moda cu prijs di 
“gas” por keda pagabel pa 
pueblo. 


Si Gobierno stop di subsidia 
Arugas, e prijs di “gas” lo subi 
pa pueblo y pa industria tur- 
istico. 


E idea pa Gobierno subsid- 
ia—te cierto grado—un ser- 
vicio ta pa pueblo no wordo 
confronta cu demasiado gasto 
(=tarifa halto) cu ta afecta 
bida diario di famia. Pero cu 


Gobierno (=pagadornan di 
belasting) mester paga (= 
subsidia) tambe pa industria 
turistico, no ta algo di e mun- 
do aki mas. 


P’esey, un peticion na e min- 
ister encarga cu subsidio di 
Arugas pa condiciona e sub- 
sidio di gobierno na Arugas 
di moda cu casnan di famia 
(ciudadanonan) SI por gosa 
(= paga un tarifa mas abou) 
di e subsidio di gobierno, 
pero industria turistico NO ( 
= paga un tarifa mas halto). 


Simplemente bisa: Arugas 
mester cobra cas di famia un 
tarifa abou (=subsidia) y co- 


bra tur otro cliente un tarifa 
(=mas halto) no-subsidia. 


Asina por logra baha e gas- 
tonan di casnan di famia un 
tiki mas ainda na Aruba. 


Yenamento di inkomstenb- 
elasting 


Ta un realidad cu yenamento 
di e formulario pa “aangifte” 
di “inkomstenbelasting” ta 
algo sumamente dificil y 
complica. 
Gobierno, minister y DIMP 
mester haci lo maximo pa 
facilita e yenamento di e 
formulario di modo cu un 


persona por mantene su pri- 
vacidad sin tin nodo di acudi 
cerca otro persona pa yena su 
formulario di “aangifte” di 
“inkomstenbelasting”. 


Un sugerencia cu ta yuda ta: 
•	 
Bin	 cu	 formulario,	 
obligatorio y di igual texto, 
pa tur doño di trabou y otro- 
nan entrega e cifranan di aña 
necesario na cada persona na 
e mesun forma; 
•	 
E	texto	di	e	formular- 
io cu cifranan di aña mester 
indica unda (referiendo bou 
cua punto) riba e formulario 
di “aangifte” di “inkomsten- 
belasting” un persona mes- 
ter yena cada montante di e 
“jaaropgave”; 
•	 
Pone	 “online”	 algun	 


modelo/ehemplo (cu cifran- 
an di aña mas comun y usual) 
con pa yena e formulario di 
“aangifte” di “inkomstenb- 
elasting”. 


Gobierno den cooperacion 
cu e companianan cu ta traha 
programanan di computer, 
di forma facil por logra fa- 
cilita mayoria persona cu 
yenamento di “aangifte” di 
“inkomstenbelasting”, 
ora 
bin cu formularionan di ci- 
franan di aña igual y cu indi- 
cacion unda pa yena e cifran- 
an di aña riba e “aangifte” di 
“inkomstenbelasting”. 
Mas importante tambe ta 
studia, reconsidera y haci e 
forma di cobra “inkomstenb- 
elasting” mas simpel. 

Chauffeur a bira na man drechi sin mira 
e ciclista su tras 


Diaranson mainta a dren- 
ta informe di un acciden- 
te cu hende herida poco 
panort di e rotonde Tanki 
Flip, mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu un auto bay- 
endo zuid yegando e rotonde 
Tanki Flip a bay bira na man 
drechi pa bay na un snack 
pero no a duna preferencia na 
e ciclista siguiendo stret na su 


banda drechi y nan a dal den 
otro. E ciclista tabata keha di 
dolor na su man. Na yegada 


di e ambulance nan a atende 
e hoben victima. 


Polis a bay na La Salle 
College pa un mucha haya 
cu marihuana den su tas 


Diaranson mainta a dren- 
ta informe di cu un mucha 
a ser haya cu marihuana 
den su tas na La Salle Col- 
lege, mesora e school a 
yama e mayornan pa pre- 
senta y polis tambe. 


Na yegada di e patruya a tuma 
e declaracion di e mucha y 


polis a tuma su personalia. 
Despues di un bon zundra di 
polis indicando e peligernan 
di droga y su consecuenci- 
anan nan a bandona e sitio. 
E mayornan lo percura pa 
su castigo na cas y e school a 
keda encarga pa pone un otro 
castigo. 


Polis y 
ambulance 
a bay pa un 
accidente 
entre un auto 
y ciclista 


Diamars atardi a drenta 
informe di un accidente 
cu hende herida na Santa 
Cruz. Na yegada di e pa- 
truya a bin compronde 
cu aki ta trata di un acci- 
dente entre un auto y un 
ciclista. 


E dama chauffeur di e auto 
a subi e crusada pero no a 
mira e ciclista u. Nan a dal 
den otro. Debi na e impac- 
to y caida e ciclista a resulta 
herida. Na yegada di e ambu- 
lance a atende e ciclista cu a 
resulta levemente herida. 


Razzia mainta tempran: 
Detencion, entrada hudicial, 
persecucion y confisca 
varios celular 


Diaranson for di oranan 
di tempran di madruga e 
team di aresto cu refuerso 
di varios otro agentenan 
policial, personal di min- 
isterio publico reforsa pa 
hues comisario y fiscal 
hunto cu landsrecherche 
a subi caya pa un opera- 
tivo di accion contra un 
grupo di crimen organisa. 


Nan a drenta varios cas e.o. 
Koningstraat, Primavera, Sa- 
vaneta y hasta San Nicolas. 
Ademas a persigui un auto cu 
tabata purba huy cu velocidad 


riba e caminda di Hooiberg 
pero ora a drenta un “dead- 
end” eynan e team special a 
logra para e vehiculo y a haci 
e detencionnan y confisca ce- 
lular. Na tur lugar a confisca 
celular pa mas investigacion. 
Mucho informacion nos no 
por suministra mas, pero 
Ministerio publico a priminti 
nos un comunicado mas laat. 
Awe baho mundo a haya un 
golpi fuerte unda hasta a haya 
droga. Varios dama tambe a 
ser deteni den e investigacion 
aki. nos lo sigui informa. 


Tata bebi a dal abao y herida su mes pero 
no kier asistencia di ningun hende 


Diamars atardi a drenta e 
informe di cu na Balashi 
un homber burachi lo a 
dal abao y a herida su mes, 
mesora a dirigi tanto am- 
bulance y polis na e sitio. 


Na yegada di e patruya e 
homber a nenga e ayudo di 
polis y a core nan for di e si- 
tio. Na yegada di ambulance 
a nota cu e pia tabata herida 
y hincha y mescos cu polis e 


homber no kier a haya aten- 
cion for di ambulance. E yiu 
cu a yama avisa instancia nan 
a pidi disculpa y ambulance y 
polis a bandona e sitio. 

Homber na Gelderland acusa di exporta microchip na Rusia por haya 3 
aña den prison 


(NLTimes) – Ministerio 
Publico (OM) a exigi un 
sentencia di 3 aña den 
prison y un boet di 350,000 
euro den corte di Rotter- 
dam pa Dmitri K., acusa di 
a evadi sancion di Union 
Europeo 
contra 
Rusia. 


E homber di 56 aña, ken tin 
un negoshi basa na Gelder- 
land, ta acusa di exporta 
cosnan manera microchip 
y drone na Rusia den aña 
2022. K. tambe ta acusa di 
falsifica varios documento 


pa sconde su trafico prohibi. 


E sospechoso, ken aparente- 
mente ta un ciudadano di 
ambos Rusia y Hulanda, no 
a aparece den corte. Despues 
cu corte a suspende su de- 
tencion prome cu huicio 
aña pasa, su persona y su 
famia a bay Rusia. E dos fis- 
cal a considera e hecho cu el 
a evadi e huicio na momento 
di presenta nan exigencia. 


Poco despues cu Union Eu- 
ropeo a impone sancionnan 


riba Rusia pa su invasion 
di Ucrania, K. a cambia e 
nomber y proposito di su 
negoshi na Lochem. Na luga 
di partinan electronico pa 
radio, el a cuminsa exporta 
articulonan di oficina y otro 
productonan pa consumidor, 
riba papel por lo menos. En 
realidad, el a sigui bende mi- 
crochip of componentenan 
pa esaki na Rusia y falsifica 
e documentonan pa evita 
e sancionnan segun OM. 


Programa anti-cheating no a discrimina contra studiante di color scur 


(NLTimes) – Un studiante 
di Vrije Universiteit (VU) 
na Amsterdam no tabata 
victima 
di 
discrimina- 
cion di e programa anti- 
cheating usa pa e univer- 
sidad durante examen a 
causa di su color di cuero. 


E studiante a entrega un 
keho acusando cu e pro- 
grama Proctorio tabatin difi- 
cultad pa detecta su persona 
a causa di su color di cuero. 
Sinembargo, 
Netherlands 
Institute for Human Rights 
a rechasa su acusacion den 
un 
declaracion 
diamars. 


Durante e crisis di corona- 
virus, tabata realisa examen 
na VU di manera online. 


Pa preveni fraude, e studi- 
antenan mester a instala un 
programa riba nan computer. 
Prome cu nan ricibi acceso 
na e preguntanan di e exa- 
men, nan mester a pasa door 
di varios evaluacion y con- 
trol, incluyendo uno cu ta 


haci uso di camara. Parti di 
e programa su rol tabata pa 
reconoce e candidato su cara. 


E studiante en cuestion, Rob- 
in Pocornie a entrega keho 
acusando cu e programa usa 
pa un examen no a reconoce 


inicialmente a causa di e col- 
or di su cuero ora el a purba 
di ricibi acceso y completa su 
examen. Tabata solamente 
ora cu el a pone luz adicional 
riba su cara cu e sistema final- 
mente a reconoce su persona. 
Segun e veredicto di e insti- 
tuto, VU a demostra cu Po- 
cornie no a experiencia mas 
problema compara cu otro 
studiantenan. Den e caso 
unda cu si el a encontra prob- 
lema, e instituto a nombra su 
conexion instabil na internet 
of e hecho cu e tabatin bril 
bisti como motibo pa esaki. 


E instituto si a critica e mane- 
ra den cual VU a lidia cu e 
studiante su keho. E univer- 
sidad su ombudsman pa stu- 


diantenan no kier a atende su 
keho. Den e tipo di caso aki, 
nan mester a dirigi su per- 
sona na e autoridad apropia. 
Como resultado, “Pocornie 
mester a cana caminda suma- 
mente largo y trece su keho 
dilanti 
varios 
compania” 
prome cu VU a revisa su caso. 


E instituto su decision ta 
aplica solamente na e caso 
di Pocornie. Esaki no ta im- 
plica cu e programa no ta dis- 
crimina nunca. Segun e in- 
stituto, “e ta completamente 
posibel cu e uso di Proc- 
torio of cualkier programa 
similar di AI por berdadera- 
mente causa discriminacion 
den un situacion diferente.” 


Vigilante Australiano di seguridad ta multa X pa no combati contenido 
di abuso di mucha 


(AP) 
– 
Vigilante 
di 
seguridad 
online 
Australiano 
a 
bisa 
dialuna 
cu 
nan 
a 
duna X, e plataforma 
anteriormente 
conoci 
como Twitter, un boet di 
385,000 dollar pa fracasa 
den 
apropiadamente 
splica con nan a combati 
contenido di explotacion 
di mucha. 


Comision 
di 
Seguridad 
Australiano 
(eSafety 
Commission) 
a 
describi 
su mes como e prome 
agencia 
gubernamental 
nan mundo cu ta dedica na 
mantene hende safe online. 
E 
Comision 
a 
entrega 
notificacion di transparencia 
na X anteriormente e aña 
aki y na otro plataformanan, 
unda a cuestiona kico nan 
ta haciendo pa combati e 
plamamento di explotacion 
sexual di mucha, extorsion 


sexual y e livestreaming di 
abuso sexual di mucha. 


eSafety Commissioner, Julie 
Inman Grant a bisa cu X y 
Google no a cumpli cu e 
notificacion pa motibo cu 
ambos compania a fracasa 


den adecuadamente contesta 
un cantidad di pregunta. 


X di Elon Musk tabatin 
e ofensanan mas grandi, 
unda cu no a provee ningun 
contesta 
na 
preguntanan 
incluyendo con hopi di e 


empleadonan ta permanece 
den e ekipo di confiansa y 
seguridad cu ta traha riba 
preveni contenido ilegal y 
dañino desde cu Musk a 
adkiri e compania, Inman 
Grant a informa. “Mi ta kere 
cu tin un grado di rebeldia 


aki,” Inman Grant a comenta. 
“Si bo tin un sistema of 
payroll basico di H.R, bo lo 
sa con hopi persona ta den 
cada ekipo,” el a agrega. X no 
a responde na peticionnan pa 
duna comentario. 


Despues cu Musk a completa 
e adkisicion di e compania den 
october di aña pasa, el a corta 
e gastonan drasticamente y 
a kita miles di persona for 
di nan trabao. X por desafia 
e boet den Corte Federal 
di Australia. Sinembargo e 
corte por impone un boet 
di te hasta 493,000 dollar 
pa dia desde Maart ora cu e 
Comision prome a tuma nota 
cu e plataforma no a cumpli 
cu e notificacion. 


E 
comision 
lo 
sigui 
pone presion riba X via 
notificacionnan pa bira mas 
transparente segun Inman 
Grant. 

Ariana Croes representando Aruba den Campeonato Sur Americano 
di Gimnasia Ritmico 


Ariana Croes a Represen- 
ta nos dushi Isla di Aruba 
pa prome Biaha den His- 
toria den e Campeonato 
Sur Americano di Gimna- 


sia Ritmico. 


Ariana a train hopi aña largo 
pa asina yega un nivel mini- 
mo pa por participa de un 


competencia asina grandi cu 
Gimnastanan mundialista y 
olimpico di region full Sur 
America. 
Cu e resultado aki Ariana 


hunto cu su coach nan tin 
un base pa concentra den 
su Rutina pa asina mehora 
su marcanan Personal y bay 
den e siguiente competencia 


mas fuerte. Sigur Ariana a 
halsa Aruba su nomber den 
e mundo elite di Rhythmic 
Gymnastics. 


Coachnan renombra a duna informacion na studiantenan durante 
Student Athlete Seminar 2023 


Diasabra 
mainta, 
Min- 
ister di Deporte, Endy 
Croes a presencia e sesion 
di “Baseball in the USA – 
What you need to know” 
cu a tuma luga na Univer- 
sidad di Aruba. Un sesion 
educativo y interactivo 
specialmente pa e studi- 
ante - atletanan entre 12 
y 17 aña cu tin e meta pa 
continua cu nan estudio y 
hunga baseball na Merca. 


E seminario ta un colabora- 
cion entre EducationUSA, 
UStudy y USA Baseball. E 
mainta di informativo a inicia 
cu e sesion di Sra. Jo-Anne 
Croes, Student-Athlete Ad- 
viser di EducationUSA, unda 
a introduci kico ta e posibi- 
lidad- y recursonan cu tin na 
Aruba pa nos studiante-atle- 
tanan. 


Minister Endy Croes a hiba 
palabra na e ocasion aki. 
UStudy educational and ath- 
letics adviser, Sra. Marina 
Meijer comparti informacion 


relevante tocante con pa scoge 
un institucion, e proceso di 
aplicacion y fondonan. 


Sr. Drew Briese, head base- 
ball coach na Centre Col- 
lege a elabora ariba diferente 


punto cu un famia mester 
tene na cuenta si kier yega e 
nivel aki. Y lo comparti kico 
e como head coach ta busca 
den un studiante - atleta. 
Tin tres aspecto specifico cu 
mester enfoca riba dje cual 


ta: talento, cifra y caracter. 
Tur tres elemento ta di vital 
importancia, talento ta forma 
solamente un tercera parti. E 
cifranan na scol ta determina 
e cantidad di ayudo financie- 
ro cu un atleta por ricibi pa su 
estudio rebahando e gastonan 
y caracter ta locual ta laga bo 
sobresali riba un otro cu tin 
mesun nivel di talento y cifra. 


Un seminario hopi intere- 
sante unda a brinda informa- 
cion na posibel alumno- may- 
or -y coachnan cu ta desea di 
continua cu nan estudio y 
hunga baseball na Merca. E 
seminario a continua riba e 
veldnan unda cu e coachnan 


di Merca a mira nos talenton- 
an y desaroya nos coachnan 
pa bay un otro nivel. Pa con- 
clui, Minister Endy Croes ta 
felicita Sra. Jo-Anne Croes y 
su ekipo cu a pa organisa un 
excelente seminario pa nos 
hobennan. 

Minister Plenipotenciario mr. Ady Thijsen: 
“Arubahuis ta un instituto di suma importante pa Aruba na Hulanda” 


“Arubahuis ta un instituto 
di Aruba na Hulanda cu 
tin un tarea importante 
den e relacion entre Aru- 
ba y Hulanda. Den e pens- 
amento aki Arubahuis ta 
mantene y estrecha su rel- 
acion y lasonan na Hulan- 
da riba diferente tereno 
manera 
gubernamental, 
economico, y enseñansa.” 
Esaki segun declaracion di 
Minister Plenipotenciario 
mr. Ady Thijsen. 


Minister Thijsen ta sigui bisa 
cu den 1 aña cu e ta ocupa e 
posicion di Minister Pleni- 
potenciario el a desaroyo un 
maneho y vision pa Aruba- 
huis. Un vision unda Aruba 
mester ta mas visibel na Hu- 
landa y na Union Europeo. 
‘Nos no ta concentra unica- 
mente riba Binnenhof, cu ta 
e Gobierno Central y e min- 
isterionan. Nos ta buscando 
contacto cu municipionan, 
provincianan, instituto, Ho- 
geschool y Universidadnan 
pa mira riba cual tereno nos 
por coopera cu otro. Nos a 
bishita 13 municipio y awor 


aki nos ta bay haci un inven- 
tarisacion cual municipio tin 
potencial pa cu cooperacion. 
Tambe nos contacto cu dife- 
rente Hogeschool ta parti di 
e inventarisacion, riba cual 
tereno nos mester sigui cu 
otro. E vision aki ta costa 


tempo y ta exigi hopi di e per- 
sonal, pero nos ta kere cu tin 
potencial pa Aruba den e vi- 
sion aki,’ asina Minister Thi- 
jsen a bisa. 


E mandatario a sigui bisa cu 
e contactonan cu e diferente 


embahada ta dunando su fru- 
tanan. ‘Cu Italia por ehem- 
pel ya caba nos a logra dos 
proyecto. Un di nan ta un 
anochi cultural den e Insti- 
tuto Cultural di Italia na Am- 
sterdam y e otro ta e bishita 
di e entrepreneur di biña Hu- 
bert Yarzagaray na e region 
di Treviso. Y ainda tin algun 
proyecto den pipeline cu lo ta 
beneficioso pa Aruba. Asina 
nos ta moviendo cu otro em- 
bahadanan y nos ta spera cu 
ora e momento ta oportuno 
nos bin cu mas informacion 
riba esaki,’ segun e manda- 
tario. 


Pa loke ta e renobacion 
di e edificio di Aruba na 
R.J.Schimmelpennincklaan, 
Sr. Thijsen a bisa cu esaki ta 
canando hopi bon y cu tin un 
project manager a keda apun- 
ta cu ta guia e proceso na un 
manera profesional conhunt- 
amente cu DOW di Aruba. 


Por ultimo Minister Thi- 
jsen kier a comenta riba e 
nombracion di un director 
pa Arubahuis. ‘En berdad cu 


Sra. Glenda Hernandez a bin 
pa tres luna den espera cu e 
director nobo lo keda apunta. 
Gobierno a tene un solicitud 
abierto y un comision a scoge 
e candidato adecua pa ocupa 
e puesto di director di Aruba- 
huis. Ta berdad cu e proceso a 
dura mas largo cu a premira y 
mi ta contento cu Sra. Glenda 
Hernandez tabata dispuesto 
pa continua den e funcion di 
director a.i. pa asina cu su ex- 
perticio y experencia, atende 
cu algun asunto importante, 
entre nan e renobacion di 
Arubahuis y reorganisacion 
di Arubahuis. Pa loke ta e 
reorganisacion, tin un plan 
cla cu ta den proceso pa keda 
ehecuta. Di e manera aki mi 
ta sigur cu Arubahuis ta dis- 
pone di tur instrumento nec- 
esario pa ehecuta su funcion 
como digno representante 
di Aruba na Hulanda,’ se- 
gun declaracion di Minister 
Plenipotenciario 
mr. 
Ady 
Thijsen. 


Nota pa redaccion: E potret 
ta cortesia di Arubahuis. 


Parlamentario Ricky Hoek (MEP) presente na Foro Nacional pa Adulto Mayor: 
Gabinete Wever-Croes II a bin cu un plan structural pa mehora e calidad 
di bida di e adulto mayor 


Durante 17 y 18 di October 
ultimo tabata tin e Foro 
Nacional pa Adulto May- 
or. Esaki tabata prome bi- 
aha cu Gobierno di Aruba 
ta organisa un foro nacio- 
nal na e nivel aki enfocan- 
do riba e adulto mayor. 


Parlamentario di Fraccion di 
MEP, Ricky Hoek tabata am- 
bos dia presente na Hilton 
Hotel, caminda e foro a tuma 
lugar cu presencia di repre- 
sentantenan di Gobierno, 
Parlamento y stakeholders. 


Pakico e Foro Nacional pa 
Adulto Mayor? Hoek a de- 
clara cu considerando cu e 
poblacion di Aruba ta den un 
proceso di embehecimento 
(vergrijzing) rapido, cual por 
mira cu tambe ta un fenom- 
eno mundial, global, pesey 
kier pone enfoke riba e gran- 
dinan. “Tin cu tene cuenta 
cu nos adultonan mayor a 


traha e fundeshi pa nos. Nan 
a traha infrastructuranan pa 
nos, nan a yuda traha e eco- 
nomia cu nos tin awendia. 
Nan a aporta grandemente na 
e caminda cu Aruba ta awe. 
Pesey mi ta kere ta hopi im- 
portante cu gobierno di Aru- 
ba, Gabinete Wever-Croes 
II, particularmente Minister 


Ursell Arends a bin cu e Foro 
Nacional aki pa conhunta- 
mente cu diferente stake- 
holder di parti di gobierno, 
sector priva y sector publico, 
comercio, gremionan, tur ta 
bin hunto pa asina traha y 
pone ideanan hunto pa loke 
ta trata e asunto di adultonan 
mayor”, a expresa. 
Parlamentario Hoek a agrega 
cu Gobierno di Aruba, a pre- 
senta por medio di Minister 
Arends e asina yama ‘Delta 
Plan 2023-2033’, cual ta un 
plan dirigi na e adultonan 
mayor pa asina traha struc- 
turalmente na e bienestar di 
e calidad di bida, mobilidad y 
participacion social di e adul- 
tonan mayor. 


Kico gobierno ta haci pa loke 
ta bienestar y calidad di bida 
di e adultonan mayor? Hoek 
a indica cu si ta wak den e ul- 
timo añanan, Gabinete Wev- 


er-Croes II a enfoca riba e 
calidad di bida di e adultonan 
mayor. Tambe tin plannan 
fiscal cu a keda introduci des- 
de e aña aki, tin reformanan 
cu a bin pa dilanti. Banda di 
esaki a mehora e pension di e 
grandinan cu un aumento di 
3 %. 
Pesey cu e Foro Na- 
cional aki dedica na e adulto 
mayor Gobierno di Aruba ta 
presenta un plan structural pa 
traha riba nan calidad di bida, 
a bisa. Parlamentario Ricky 
Hoek a menciona cu un pun- 
to hopi importante cu a bin 
dilanti ta entre otro vivienda. 
Ta conoci cu tin un lista di 
espera bastante grandi pa per- 
sonanan adulto cu kier drenta 
den un cas di cuido. “Esaki 
nos no por duna inmediata- 
mente pasobra e capacidad ta 
limita y tin un demanda basta 
grandi pa cu esaki”. 


Banda di esaki tin e demanda 
di transporte, demanda di 


cuido personalisa pa e adul- 
tonan mayor. Tin e parti di 
participacion social caminda 
kier pa e adultonan mayor 
ta mas activo den comuni- 
dad haciendo mas movecion. 
Relaciona cu tur esaki Gabi- 
nete Wever-Croes II a bin cu 
e plan structural aki. Asina lo 
por atende cu e problema di 
vivienda, di salud, di partici- 
pacion social, di mobilidad, 
di transporte, tambe e parti 
financiero-economico cu por 
yuda e adultonan mayor sinti 
nan mes balora, inclui den 
comunidad y tambe por sigui 
participa y funciona como 
ciudadanonan ehemplar, e 
Parlamentario a expresa. 


El a finalisa bisando cu e 
grandinan ta e tesoronan, e 
baluartenan di Aruba. Hen- 
denan cu a aporta hopi na 
comunidad y ta momento pa 
“nos tur” duna nan algo bek. 

Parlamentario Darlaine Guedez-Erasmus (MEP): 
Palabranan di gradicimento na Harry Croes pa tur cos cu el a haci pa Aruba 


Riba Dialuna, na Cede di 
Partido MEP a rindi un 
homenahe na un baluarte 
di Aruba, esta Sr. Harry 
Croes. Den cuadro di es- 
aki, Parlamentario Dar- 
laine Guedez-Erasmus a 
hiba palabra durante con- 
ferencia di prensa di Frac- 
cion di MEP. 


E Parlamentario a expresa cu 
dialuna tabata e dia caminda 
a tuma despedida di un gran 
amigo, Harry Croes. “Un 
persona asina humilde, di 
bon curason. Amigo di tur 
hende”. 
E tabata un hende masha sti- 
ma mes den e pueblo di Aru- 
ba. Un Arubiano 100 %, un 
Arubiano di curason. Ora cu 


a acerc’e e tabata cla pa yuda, 
e Parlamentario a manifes- 
ta. 
El a haci referencia na un di 
e eventonan na Club Caique- 
tio na Paradera unda tabata 
tin e muchanan di Paradera 
cu a bay scucha e actividad 
di Himno y Bandera. Sem- 
per Harry tabata cla pa duna 
informacion na e muchanan. 
Mustra nan e pasion y sti- 
macion cu nan mester tin pa 
Aruba. Esey tabata un di e pa- 
sionnan di Harry, a bisa. 


Guedez-Erasmus a agrega cu 
esey tambe por a mira dia- 
domingo durante e actividad 
cu a wordo teni pa brind’e 
tributo y gradici Harry Croes 
pa tur e aporte cu el a duna. 


Gobierno di Aruba a organisa 
un bunita anochi p’e. Por 
a mira gruponan di Dande 
Folklore 
tabata 
presente. 
“Ami tambe tabata presente 
diadomingo anochi y nos por 
a mira hopi emocion y vooral 
ora di toca e dande unda nos 
por a mira rey y reina, tur 
presente pa asina deleita cu 
un bunita dande na Harry. 
Tur presente sigur a demostra 
e cariño sincero cu nan tin pa 
Harry”, a expresa. 


Finalmente, Darlaine Gue- 
dez-Erasmus a gradici Harry 
di curason tur cos cu el a haci 
pa Aruba y con el a stima 
Aruba y mustra comunidad 
con tin cu sigui stima nan 
pais. 


Parlamentario Tromp-Lee (MEP) ta expresa un biaha mas su preocupacion 
di desde 2017 pa loke ta e impacto cu mas hotel lo tin pa Aruba 
“Mester crea e balans necesario pa Aruba por tin un desaroyo sostenibel” 


Parlamentario 
Shailiny 
Tromp-Lee a duna di con- 
oce dialuna durante con- 
ferencia di prensa di Frac- 
cion di MEP, cu durante 
henter weekend e tabata 
hayando e pregunta kico 
e ta pensa di e slogan ‘No 
More Hotels’. 


El a declara cu for di 2017 e ta 
subrayando riba esaki ora el a 
drenta den Parlamento. Du- 
rante diferente reunion den 
Parlamento, a bisa, na mas 
c’un ocasion el a enfatisa e 
deseo cu e tabata tin, no sola- 
mente mediante disertacion, 
pero tambe mocion, pa loke 
ta trata crea e balans necesa- 
rio di desaroyo. Un desaroyo 
sostenibel pa Aruba. 


Tromp-Lee a sigui bisa cu go- 
bierno a tuma nan deseo na 
serio. A percura pa institui un 
comision, pa nan maneho ta 
dirigi pa crea e balans aki. El 
a remarca cu su preocupacion 
ta e parti di e impacto cu mas 
hotel lo tin pa Aruba. E no a 
trec’e solamente den su preo- 
cupacion pa loke ta trata her- 
encia cultural y natural, pero 
tambe den e impacto cu tin 


riba infrastructura di Aruba 
den su totalidad. Akinan el a 
referi na entre otro enseñan- 
sa, careteranan, fondonan di 
AZV y SVb y asina por keda 
menciona. 


E parlamentario a expresa 
tambe e impacto cu esaki tin 
riba mercado laboral. “Esey 
ta e preocupacion mas grandi 
cu mi tabata tin”, a bisa. Esey 
tabata pone cu e ta trece den 
conexion cu e otro areanan 
cu el a menciona. Mas con- 
struccion di hotel ta bay 
conduci na mas necesidad 
pa yena cuponan di trabao, a 
subraya. Ora di construccion, 
e ta un tipo di trabao tempo- 
ral, pero unabes cu e hotel aki 
ta dunando servicio e ta bay 
tin impacto riba e necesidad 
di yena cuponan di trabao 
duradero y eynan e problema 
ta, a señala. Esaki no ta un re- 
alidad di awo, pero di basta 
aña caba, cu e cuponan di tra- 
bao, por ehempel den hotel- 
nan den cierto funcionnan, e 
hendenan local no ta desea di 
eherce nan mas. Esakinan tin 
cu importa nan, a enfatisa. 


Parlamentario 
Shailiny 


Tromp-Lee a sigui bisa cu 
otro aspecto ta cu e cadena- 
nan internacional cu ta bin 
Aruba ta desea di tin nan pro- 
pio profesionalnan den servi- 
cio unabes nan inicia. Esaki ta 
crea retonan pa e hendenan 
local y riba e mercado. “P’esey 
esey tabata mi preocupacion e 
tempo ey y ta keda mi preo- 
cupacion te dia di awe. Pero 
mi ta keda enfatisa cu e go- 
bierno aki a hereda mas cu 7 
mil camber di hotel cu di un 
manera of otro a keda duna. E 
por tabata mediante opcion, 
un carta, un toezegging. Con 
pisa esakinan tabata esaki ta e 
sondeo y inventarisacion cu 
gobierno a realisa”, a agrega. 


For di e 7 mil cambernan, 
esaki por a keda reduci te na 
un cantidad di 2 mil camber. 
Awor cu por haya cu e 2 mil 
cambernan aki tambe ta di 
mas por ta. E pregunta ta ora 
cu a haci e sondeo lo a costa 
Pais Aruba hopi placa pa por a 
‘get rid’ di e compromisonan 
cu tabata tin riba mesa, e Par- 
lamentario a indica. 


Shailiny Tromp-Lee a finalisa 
bisando cu esaki ta un preo- 


cupacion “di nos tur”. Mester 
realisa cu si ta bin mas desa- 
royo, vooral di cierto tere- 
nonan cu ta rekeri impor- 
tacion di trahado, e ta bay tin 
un impacto riba tur parti di e 
sociedad na Aruba. Mester ta 
consciente cu Aruba a sigui 
desaroya y tin necesidad. Tin 


mester di cuponan di trabao 
pa tur esnan cu tin subi mer- 
cado laboral y lastimamente 
te cu dia di awe turismo ta 
e unico pilar economico cu 
Aruba tin y ta e sector cu mas 
ta crea cuponan di trabao aki 
na Aruba. “Esey ta nos reali- 
dad”, a expresa. 

Resultado Sorteo 
18 oktober 2023 


Cadena Alexander Lottery ta presenta resultado di weganan di suerte 


merdia 




X5 


6298 
1408 


X2 


483 


Sorteo # 4067 


Sorteo # 2123 


4065 


1163 


Sorteo # 4067 


2731 


3991 


Sorteo # 4067 


Sorteo # 942 


Libra 


4 
Letter 
I 


0 
1 


22 


643 


0 
2 


102 


0 
1 
6 


43 
81 



3 



x Match 4 
58.000,- 


Proximo Jackpot 


Sorteo # 1603 


Sorteo # 6273 


Sorteo # 


x afl 8,00 


Mega Ball 


Proximo Jackpot 


360.000,- 


x match 4 


2008 


Sorteo # 5876 


Sorteo # 806 


x afl. 500,00 


x afl.15,00 
x afl 50.00 


Leo 


X2 


211 


x Jackpot 


Sorteo # 8073 
Sorteo # 2433 


Sorteo # 1822 


8438 


6166 


Sorteo # 7117 


6054 


x Jackpot 


x Match 4 
x afl. 12,00 


Joker 


6341 
1.000.000,- 


x Jackpot 
x Match 4+ 


Proximo Jackpot 


X2 
01-11-15-16-24 


01-16-17-23-34 


1705 


Afl. 460.000,- 


anochi 


diario 
Korsou 
super4 
flamingo 


4513 
2952 
1589 
1951 
6866 
7201 
super5 
3574 
6811 
1846 
- 
5374 


sorteo/servicio 


Nobena na honor di San Hudas Thadeo 


Na Misa Inmaculada Concepcion Santa Cruz 


Diahuebs dia 19 di octo- 
ber 2023 ta cuminsa e no- 
bena na honor di San Hu- 
das Thadeo, “E SANTO 
DI SPERANSA”, Patrono 
di esnan desespera y di ca- 
sonan dificil. 


Nos ta resa tur dia e Santo 
Rosario na honor di Mama 
Maria y despues nos ta resa e 
oracion di nobena na honor 
di San Hudas Thadeo. 


E Santo Rosario ta cuminsa: 
Diahuebs dia 19 y tur otro di- 
anan pa 6.15 p.m. sigui pa un 
Santo Sacrificio di Misa pa 
7.00 p.m. cu excepcion di Di- 
adomingo dia 22 cu ta pa 7.15 
a.m. sigui pa un Santo Sacri- 
ficio di Misa pa 8.00 a.m. 
Diabierna dia 28 lo ta e fies- 
ta di San Hudas Thadeo. Pa 
6.15 p.m. lo tin un Rosario na 
honor di Mama Maria y can- 
tica na honor di San Hudas 
Thadeo sigui cu Santo Sacri- 


ficio di Misa pa 7.00 p.m. 
Pastoor Jairo Maduro, Pader 
Jose Navas y Grupo di Ora- 
cion San Hudas Thadeo 
Santa Cruz ta invita cordial- 
mente tur devoto di Mama 
Maria y San Hudas Thadeo 
y pueblo di Aruba en general 
pa asisti na e nobena aki. Nos 
ta resa pa bendicion y paz pa 
nos Dushi Aruba cu ta pas- 
ando awor den 
problemanan financiero etc., 
pa conversion di pecadornan, 


crecemento di fe y tambe pa 
paz mundial. 
Ta pidi tur fielnan pa bini cu 


e buki di nobena pa nos resa 
y canta for di dje. 


Parokia di Dakota ta informa: 
Grupo Apostolado San Hudas Tadeo di Parokia Birgen di Fatima na 
Dakota ta tene triduo y fiesta di San Hudas Tadeo 


Grupo San Hudas Tadeo di 
Dakota ta invita tur devoto 
na San Hudas Tadeo pa asisti 


sin falta na e Triduo na hon- 
or di San Hudas Tadeo - San- 
to y Abogado di Asuntonan 


di Desesperacion y pa Caso- 
nan Imposibel, cual Triduo 
lo inicia riba diaranson 25 di 


october 2023, diahuebs 26 di 
october 2023 y diabierna 27 
di october 2023 pa 6or p.m. 
Riba diasabra 28 di October 
2023 ta su fiesta. Triduo y fi- 
esta lo tuma luga den Misa 
Birgen di Fatima. 


Pues tur devoto na San Hudas 
Tadeo y Pueblo di Aruba en gen- 
eral ta keda cordialmente invita 
pa asisti sin falta na e triduo aki, 
ya cu Hesus mes ta bisa unda 
cu tin 2 of mas reuni den Su 
nomber, ey mes E lo ta memey 
di nan y presente pa scucha nan 
oracionnan, cu lo wordo segu- 
ramente scucha y nos lo ricibi 
e gracianan cu nos mester, basta 
cu nan ta pa nos santificacion. 
Fiesta di San Hudas Tadeo, con- 
huntamente cu San Simon, lo 
ser celebra diasabra 28 di octo- 
ber 2023 cu un Santo Sacrificio 
di Misa Solem (cu lecturanan 
dominical) pa 7or di anochi. 
Nos kier a enfatisa si cu lo tin 
un Santo Rosario na nos Reina 
di Santisimo Rosario, nos Mama 
Maria, como ta luna di October, 
pa 6:15 p.m. prome cu e Santo 
Sacrificio di Misa. 


Recordatorio: Santonan ta wor- 
do venera y no adora. 
Ya ta 61 aña caba cu Nobena of 
Triduo y fiesta na honor di San 
Hudas Tadeo ta wordo celebra 


na Parokia di Birgen di Fatima, 
na Dakota. For di 1962 te cu 
1996, esta e prome 35 añanan 
bao direccion di nos defunto 
keri Sra. Tula Pablo y for di 1997 
e Nobena, durante cual tambe 
Triduo a wordo organisa, a sigui 
bao direccion di e devotonan di 
nos dushi Santo, esta San Hudas 
Tadeo. (1962 – 2023 ta 61 aña). 


Nos ta desea di reitera: “Ora e 
Lamchi a tuma e rol, e cuatro 
sernan y e 24 ancianonan a cay 
abao Su dilanti; cada un tabatin 
un harpa den su man y scalchi- 
nan di oro yen di sencia cu ta 
hole dushi; esey ta oracionnan 
di santonan di Dios. 


Comentario I: Aunke e san- 
tonan den Cielo, nan ta resa 
incansablemente. E oracionnan 
aki ta alaba Dios, pero tambe ra- 
sonabel pa asumi cu santonan ta 
intercede pa nan rumannan na 
tera, specialmente ora nos ta pidi 
nan yudansa. 


Comentario II: Hesus ta con- 
firma cu tur ta bibo pa Dios y 
esnan cu ta biba den Su presen- 
cia por y mester demostra amor 
pa otronan. E santonan ta haci 
esaki intercediendo na nos fa- 
bor, como contesta riba nos ora- 
cionnan. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
Mi ta ofrece servicio pa haci 
reparacion di porta, ventana y 
hopi mas. Pa mas informacion 
Tel. 563 6762 
_________________________ 


TA BENDE 
1 box di palo den bon condicion 
Fls.50.00 
Tel. 560 8929 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.568 2339 
_____________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. tira sushi afo, 
Tel. 738 1908 
________________________ 


SERVIO PUBLICO 
ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 
SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
handy man. 
Tel.742 6250 
____________________________ 


SERVICIO PUBLICO 
Masaje reductores, terapias 
para el dolor, terapia infraroja, 
kinesiotape, tratamiento faciales 
avicenastraat #18 local a 
Tel. 566 1412 /561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
ta traha y renoba cas 
drecha dak, ta basha vloer, 
pleister, verf cas, traha cura, 
pega mosaico 
Tel.563 4168 
____________________________ 


SERVICIO PUBLICO 
sushi den cura pa solamente 
50,- pa buelta, nos ta lante 
lague limpi 
Call 592 5766 
__________________________ 


SERVICIO PUBLICO 
buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


TA HUUR 
un apartment, 1 camber, baño, 
sala, cushina, entrada priva 
Madiki 67 
Tel. 593 0769 / 593 3514 
583 2034 


Sushi den cura? 
ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
__________________________ 


SERVICIO PUBLICO 
ta haci tur trabou di 
construccion y carpinteria y tur 
cos cu ta furamento di stul 
Tel : 746 0518 / 569 7539 


_____________________________________ 


a v i s o @ b o n d i a . c o m 


TA BENDE BON PA VIAJA 
buitassen fl.15 pa un, tasnn 
pa warda assesorios pa viaja, 
diferente otro tasnn handbagnn 
Pa iNF 
Tel : 593 8120/582 3023 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles, laba tapijt 
laba vloer 
Tel. 593 9464 
________________________ 


SERVICIO 
reforsamo papiamento-españo, 
of españo pa papiamento pa 
hende mayor y mucha 
Tel. 563 4641 
___________________________ 


TA BENDE 
Piano (no electric), cama di 
1 persona, set di sala, vario 
schilderij. Pone bo prijs 
Cell 594 3154 
_________________________ 


Oranjestad: 
Sta. Anna 
Tel. 586 8181 


San Nicolas: 
Seroe Preto 
Tel. 584 4833 


Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 


W&L CONSTRUCTION 


TA BUSCA 


meTSeLaaR y 


SChRIjNWeRkeR 


INTeReSaDO 


POR yama 


tel: 734 7750 


_______________________________217083 

Diahuebs 19 OctOber 2023 obituArio 


Wat je ook doet, doe het met je hele hart, 
Als of je het voor de Heer doet en niet voor 
mensen. 
Kolossenzen 3:23 


A fayece inesperadamente: 



Evert Cornelis Hijmering 
mihor conoci como Evert (Chan) 
*31-07-1940 - +12-10-2023 


Na nomber di su: 
Mayornan: 
†Andries y †Olda Viola Hijmering – Lie-A-Kioune 


Esposa: 
†Filomena Hijmering-Luidens 


Yiunan: 
Marlene Hijmering y Renny Ras y famia 
Harold Hijmering y famia 
Andries y Graciela Hijmering-Carpio y yiu 


Rumannan: 
†Andries Hijmering y famia 
†Tonie Hijmering y famia 
†Olga Claassen-Hijmering y famia 
Arnold Hijmering y famia (na België) 
Wim Hijmering y famia (na Hulanda) 
Frans Hijmering y famia (na Hulanda) 
Janet Fleuren-Hijmering y famia (na Hulanda) 


Nieto y nieta(nan): 
Ryan, Errol, y Ghislaine Ras 
Shantal, Shanella, y Jason Hijmering 
Andres Hijmering 


bisanieto y bisanietanan 
swanan y cuñanan 
sobrino y Sobrinanan 
primo y primanan 
Na Aruba y Hulanda 


Demas famia: Hijmering, Lie-A-Kioune, Luidens, 
Ras, Carpio, Boekhoudt, Claassen, Lacle, Fleuren, van 
de Maat, Croes, Does, Rasmijn 


Ex coleganan di Brandweer Aruba y Miembronan di 
OPPA, bisiñanan amigonan y conosirnan 


Condolencia lo tuma lugar diahuebs 19 di oktober 
2023 di 7:00pm - 9:00pm na Aurora 
Funeral Home 


Entiero lo tuma lugar diabierna 20 oktober 2023 di 
9:00 am - 11:00 am y sigui pa un response na Aurora 
Funeral Home y despues pa Santana na Sabana Basora. 


Nos ta lamenta cu despues di entiero nos no ta ricibi 
bishita di condolencia na cas. 


"Dios ta amor... y amor ta Dios, 
maske mi no ta na e mundo 
aki, tur dia lo mi ta banda 
di boso Curazon, mi por stens 
di loke Señor ta hasi" 
Salmo 33 


Cu hopi tristesa pero conforme 
cu boluntad di Dios nos ta 
anuncia cu a bay sosega den 
brasa di Señor: 


Germain Charles Emmanuel Halley 
*26-07-1931 - †12-10-2023 


Na nomber di su: 
Casa: Rufina Halley-Boekhoudt 


Yiunan: 
Lidia Halley y famia 
Grace Halley y famia 
Charles “Juny” Halley y famia 
Gerard Halley y famia 


Nieto, nietanan y bisanieto y bisanieta 


Rumannan: 
Jules y †Hilda Halley-Evertz 
†Antonine y †Paul Balay-Halley 
†Brunilde Halley 
†Francoise Halley y famia 
†Jean y Henna Halley-van Eer 
†George Peterson y famia 


Swa y cuñanan: 
†Maria Croes-Boekhoudt y yiunan 
Nica Boekhoudt 
†Francisca y Rufino Franken-Boekhoudt y famia 
Alicia y Jacobo Krosendijk-Boekhoudt y famia 
Leandro “Nadi” y Aurelia Boekhoudt-Rasmijn y famia 
Ada Boekhoudt y yiunan 
Aquilina “Lina” y Miguel Gomez-Boekhoudt y famia 
†Marco y †Rosa Boekhoudt-Kelly 
Juliana “Ana” y Rudolph Dijkhoff-Boekhoudt y famia 
Juliano “Janchi” y Mirna Boekhoudt 
Franklin “Abelino” Boekhoudt 
Jacinto “Tico” Boekhoudt na Hulanda 


Amigo y amiganan di Bingo di Glitz Casino 
Iha: Vivian “Kitty” Halley-Marlin 
Mary Ras 


Amigo y amiganan stima: Carlos y Lena Perez 
Maiky y Mena Bislip-Boekhoudt 


Primo(a)nan, amigo(a)nan y conocirnan, bisiñanan. 
Ex coleganan di Lago Oil Transport & CO. y Coastal Oil & 
Gas Corp. 


Demas famia: Halley, Boekhoudt, Peterson, Rovolet, 
Navas, Balay, Evertz, van Eer, Artsen, Lake, Jansen, Kock, 
Tackling, Dowling, Tondu, Gumbs, Anais, Croes, Franken, 
Krosendijk, Rasmijn, Rasmijn, Gomez, Kelly, Dijkhoff y 
Maduro. 


Amigonan y amiganan, bisiñanan di Matividiri y amigonan 
di cas, famianan na Aruba, St. Maarten, Guadaloupe, Usa, 
Colombia, Francia, Hulanda y Italia 


Oportunidad pa condolencia lo ta diaranson 18 di oktober 
2023 for di 7or pa 9or di anochi na Aurora Funeral Home. 


Ta invita pa asisti na acto di despedida cual lo tuma lugar 
diahuebs 19 di oktober 2023 for di 9or pa 11or di mainta na 
Aurora Funeral Home. Cremashon lo tuma lugar den seno 
familiar. 


Nos ta pidi nos disculpa si den nos tristeza nos por a lubida 
un of mas famia. 


Despues di entiero no ta ricibi bishita di condolencia na cas 


“Under his wings, I am safely abiding; though 
the night deepens, and tempests are wild. Still, 
I can trust him; I know he will keep me, he has 
redeemed me, and I am his child.” 


With heavy hearts and profound sorrow, we 
announce the passing of a beloved family member: 


Mauricio E. Willems 
Sunrise: July 2, 1943 
Sunset: October 1, 2023. 


Mauricio Willems embodied the epitome of 
unwavering strength, courage, persistence, and 
fought like a warrior until the very end. He lived his 
life as a devoted husband, loving father, cherished 
grandfather, adored great-grandfather, supportive 
father-in-law, and a dear friend to many. 


Mauricio’s memory will forever remain etched 
in our hearts, serving as a constant source of 
inspiration, admiration, and love. 
In loving memory, we remember: 
his wife: Antonia Albertha Bryson Willems 
his children: 
Natasha Willems Ashley, Anthony 
Willems, Nadia Willems Cremony, Maurits 
Willems, †Lynette Willems, Joyceline Willems, 
Ovinne Clemencia, and Eugeline Willems Cisilla. 
son-in-laws: 
Corey 
Ashley 
and 
Jamaal 
Cremony, along with numerous cherished 
grandchildren. 


Mauricio’s legacy is deeply intertwined with the 
Willems, Jansen, and Maduro families. 
We extend our heartfelt thanks to the caregivers, 
providers, neighbors, and friends who supported 
him throughout his journey, including Roy 
and Dawn Boyce, Sis. Todman, Sis. Connor, 
Sis. Euson, Sis. Taniesha, Sis. Aura, Cherrie, 
Charmaine, Deepa, Hilda, Tamika, Edwin, Sis. 
Dale, Sis. Julia, Pretty, Aunt Sylvia, Sonny, Nelva 
Geerman, Adele, Beryl, Olga, Lisa Harris, Molly 
and husband, Dennis Rombley, and Lucaskjo. 


We apologize if your name was inadvertently 
omitted. Your support has meant the world to us 
during this challenging time. You are invited to 
join us for condolences on Wednesday, October 
18th, 2023, at the Pray Funeral Home in San 
Nicolaas from 7pm to 9pm. The funeral service 
will be held on Thursday, October 19th, 2023, at 
the San Nicolas 7th Day Adventist Church from 
2pm to 4pm. 


Kindly note that, following the funeral, we will 
be unable to accept condolences at home. Your 
understanding and support are greatly appreciated 
during this difficult time. 


(AP) — E lidernan di Rusia y China a reuni 
ayera na Beijing y a haci un yamado pa coor- 
dinacion cercano di politica stranhero, mien- 
tras preocupacion ta aumenta tocante posi- 
ble conflicto cu occidente tocante e invasion 
di Moscu na Ucrania y e menasanan cada bes 
mas grave di Beijing contra Taiwan. 


Durante nan reunion mainta, Xi Jinping y Vladi- 
mir Putin a discuti comercio y e di 10 aniversario 
di e Iniciativa Belt and Road caracteristico di Xi, cu 
a construi caretera, waf y plantanan di electricidad 
na Asia, Medio Oriente y otro partinan di mundo. 
E politica a laga cantidad di estado profundamente 
den debe cu banconan Chines, y e intento pa duna 
bida nobo na e iniciativa ta yega na un momento 
den cual China su propio economia a slow con- 
siderablemente pa motibo di un sobre-inversion 
enorme den real estate. 


“Den e condicionnan actual dificil, coordinacion 
cercano di politica exterior ta specialmente rekeri,” 
Putin a bisa den su comentarionan di apertura. 
“Pues, den sentido di relacionnan bilateral, nos ta 
bayendo dilanti cu hopi confiansa,” el a bisa no- 
tando cu comercio bilateral tabata na caminda pa 
surpasa un record di $200 biyon e aña aki. 


China ta un cliente clave di azeta y gas Ruso, du- 
nando Moscu un linea di bida economico den cara 
di sancionnan occidental cu ta castiga e pais, im- 
poni pa motibo di su campaña contra Ucrania. 


Apenas algun siman prome cu invasion di Rusia 
na Ucrania februari ultimo, Putin a reuni cu Xi na 
Beijing y ambos banda a firma un acuerdo prim- 
intiendo un relacion “sin limite.” E intento di Bei- 
jing pa presenta su mes como un negociador neu- 
tral pa paz den e guera entre Rusia y Ucrania a keda 
rechasa ampliamente pa comunidad internacional. 


Mientras tanto, China a aumenta su acoso militar 
contra e isla autonomo Taiwan, un democracia cu 
China ta reclama como propio pa keda unifica me- 
diante forsa si ta necesario. 

"In hart en gedachten voor altijd" 


Met veel verdriet hebben wij afscheid moeten 
nemen van: 


Jeane Geertruida Elizabeth 
Tjon-En-Fa - Kroon 


*26-06-1925 - †15-10-2023 


Weduwe van: 
†Gerardus J. (Tjef) Tjon-En-Fa 


Kinderen en schoonkinderen: 
†George Tjon-En-Fa & Margot Westerborg 
Marijke Tjon-En-Fa 
Zetsia Tjon-En-Fa & Steven van Romondt 
Marcel Tjon-En-Fa 


Kleinkinderen: 
Dave , Nathaly, 
Patrick, Evelyn, 
Antonino, 
Donovan, Marcellino, Brandon, 
Gareth, Mei Lin, 


Achterkleinkinderen: 
Jerrianne, Kaylah, Kyara, Nigel, 
Danny, Jennifer, Charlotte, 
Hugo, Olivier, Julius, Thomas, 
Benny, Kyano en Oakley, 


Bet achterkleinkind: 
Mia 


Haar geliefde kleinschoonzoon: 
Robert Springvloed 


Dank aan Joy Raghunath voor de vele attenties 
die ze gaf aan "tante Jeane". 


Ook dank aan de zusters vh Wit/Gele Kruis voor 
de goede verzorging mn Janine Godoy 


De rouwdienst zal plaatsvinden op vrijdag 20 
october 2023 van 2 uur tot 4 uur bij Aurora 
Funeral Home gevolgd door de ter aarde stelling 
op de begrafplaats in Santa Cruz. 


Geen rouwbeklag aan huis. 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 
Andrés Roberto Ras 
*04-01-1947 - †09-10-2023 


Acto di entiero lo wordo anuncia despues. 


The Lord is my shepherd; I 
shall not want. 
He maketh me to lie down in 
green pastures: 
he leadeth me beside the still 
waters. 
He restoreth my soul: he 
leadeth me in the paths of 
righteousness for his name’s 
sake.Yea, though I walk through 
the valley of the shadow of death, I will fear no 
evil: for thou art with me; 
thy rod and thy staff they comfort me. 
Psalm 23 


With deep sympathy we announce the passing 
away of: 
Herman A. Lovell 
Better known as: “Daddy” 
Sunrise: October 21, 1927 
Sunset: October 13, 2023 


Date of the funeral will be announced later. 


“Lo bo jama, I lo mi 
contesta bo: 
Bo lo anhela pa mira 
obra di bo man” Job14- 
15 


Cu hopi tristesa nos ta 
anuncia cu a fayece: 


Carlos B. Kelly 
“Calo, Papu, Mo Calo” 
*04-11-1939 - †17-10-2023 


Acto di entiero lo wordo anuncia despues. 


Presidente Ruso y 
lider Chines ta reuni 
na Beijing y haci un 
yamado pa coordinacion 
cercano di politica 

Israel ta bay permiti Egipto entrega ayudo na Gaza 


(AP) — Israel a bisa ayera 
cu ta bay permiti Egipto 
entrega ayudo humani- 
tario limita na Franja di 
Gaza. E prome apertura 
den un cerco di 10 riba 
e teritorio a yega un dia 
despues cu explosion na 
un hospital a cobra bida 
di centenares di persona, 
segun autoridadnan na 
Gaza, y a pone presion 
enorme riba e sistema di 
salud di e area. 


E anuncio pa permiti paso di 
awa, cuminda y otro sumin- 


istro a tuma lugar mientras 
rabia tocante e explosion na 
hospital al-Alhli na Ciudad di 
Gaza a plama den Medio Ori- 
ente, y presidente Joe Biden a 
bishita Israel cu speransa pa 
preveni conflicto mas amplio 
den e region. 


Tabatin reclamonan conflic- 
tivo riba ken tabata respon- 
sable pa e explosion diamars 
anochi, pero protestanan a 
cuminsa rapidamente den e 
region mientras cantidad di 
lider Arabe a bisa cu Israel 
ta responsable. Oficialnan di 


Hamas na Gaza rapidamente 
a culpa un atake aereo Israeli, 
bisando cu centenares a muri. 
Israel a rechasa su participa- 
cion y a publica un cantidad 
di video, audio y otro infor- 
macion bisando cu ta mustra 
cu e explosion tabata pa mo- 
tibo di un raket cu a bay fout 
di Jihad Islamico, otro grupo 
militante operando na Gaza. 
Jihad Islamico a rechasa e de- 
claracion aki. 


Associated Press no por a ver- 
ifica e declaracionnan of evi- 
dencia independientemente. 


Minister di Exterior Ruso ta bishita Nort Korea 
despues di supuesto transferencia di arma 


(AP) – Minister di Exte- 
rior Ruso, Sergey Lavrov a 
bishita Nort Korea ayera, 
apenas algun dia despues 
cu Merca a bisa cu Pyong- 
yang a transferi municion 
pa Rusia pa su guera na 
Ucrania. 


Television estatal Ruso a 
mustra imagennan di multi- 
tudnan cumindando Lavrov 
bao di awasero na Pyongyang 
hunto cu un comite di bon 
bini cu pompom. 


Anteriormente den e siman, 
Lavrov a compaña presi- 
dente Ruso, Vladimir Putin 
den un bishita na Beijing cu 


a subraya e sosten di China 
pa Moscu den e guera contra 
Ucrania. 


Tiki despues di yega na 
Pyongyang, Lavrov a bisa cu 
su bishita tabata un oportuni- 
dad pa discuti implemen- 
tacion di e acuerdonan cu 
Putin y lider Nort Koreano, 
Kim Jong Un a firma ora 
nan a reuni na Cosmodrome 
Vostochny na Rusia na sep- 
tember. 


Lavrov a elogia e reunion di 
Putin cu Kim como ‘histori- 
co’, bisando cu nan comber- 
sacionnan ta demostra e “in- 
teres profundo” di e paisnan 


“den desaroyo di cooperacion 
comprensivo.” 
El a nota cu Rusia tin gran 
aprecio pa e “sosten indud- 
able y di principio pa ac- 
cionnan di Rusia” na Ucrania 
di parti di Nort Korea. 


Cas Blanco a bisa diabierna 
ultimo cu Nort Korea a en- 
trega mas cu mil container 
di ekipo militar y municion 
na Rusia. Vocero di Con- 
seho di Seguridad Nacional 
di Cas Blanco, John Kirbi a 
bisa cu Merca ta kere cu Kim 
ta buscando tecnologia Ruso 
di arma sofistica a cambio 
di e municionnan pa reforsa 
ehercito y programa nuclear 


Nort Koreano. 


Minister di Defensa Ruso, 
Sergei Shoigu a bishita Nort 
Korea na juli, y Kim a biaha 
pa Rusia na september. 


Ta spera cu durante su bishita 


di dos dia, Lavrov ta bay reuni 
cu minister di Exterior Nort 
Koreano, Choe Son Hui. Pu- 
tin tambe a acepta un invita- 
cion di Kim pa bishita Nort 
Korea, pero ainda no a anun- 
cia un fecha pa esaki. 


Usa warda di polis como vivienda temporal pa migrante ta un peso pa e 
departamento, segun hefe di polis di Chicago 


(AP) — Hefe di polis nobo di Chicago a bisa cu e uso di e ciudad di 
wardanan di polis como vivienda temporal pa e poblacion creciente 
di migrante buscando asilo ta un “peso” riba e di dos departamento 
di polis mas grandi di e nacion. 


Superintendente di polis Larry Snelling a bisa AP den un entrevista e siman 
aki cu entre su preocupacionnan mas grandi ta e peso cu e maneho di e 
ciudad a pone riba bienestar di e agentenan policial pasobra esaki ta desaroy- 
ando na nan pia di trabao. 


“Nos tabata e promenan pa habri nos porta na e migrantenan y ainda nan ta 
biniendo. Y nos no a rechasa nan,” Snelling a bisa. “Pero loke nos mester ta 
pa otro hende bin dilanti den e situacionnan aki pasobra e peso ta riba depar- 
tamento di polis pa shelter hende.” 


Actualmente, mas cu 3mil migrante recien yega ta drumi na wardanan di po- 
lis, cu centenares mas na aeropuertonan. Algun ta keda un par di dia – otro- 
nan lunas – mientras nan ta warda ubicacion a largo plaso den shelternan 
na e ciudad, incluyendo hotel chikito y espacio comercial desocupa. Mas cu 
18,500 migrante a yega Chicago desde cu gobernador di Texas, Greg Abbot 
a cuminsa manda busnan aña pasa na e ciudadnan asina-yama santuario, of 
lugarnan principalmente maneha pa Democratanan cu ta limita cooperacion 
cu autoridadnan di inmigracion federal. 


